Филозофски факултет Универзитета у Београду

Центар за образовање наставника и Комисија за обезбеђивање квалитета и самовредновање

**ИЗВЕШТАЈ О САМОВРЕДНОВАЊУ**

**МАСТЕР ПРОГРАМА ЗА ОБРАЗОВАЊЕ НАСТАВНИКА ПРЕДМЕТНЕ НАСТАВЕ**

**Београд, 2024.**

Извештај израдила Комисија за самовредновање студијских програма Центра за образовање наставника - проф. др Лидија Радуловић и доц. др Оља Јовановић, уз подршку чланова радне групе за самовредновање - Луке Николића, Катарине Мићић, Драгане Гагић, Ање Божић и Иване Кокезе.

**Садржај**

[Основни подаци о Центру за образовање наставника 5](#_Toc169892605)

[Кратка историја ЦОН-а 5](#_Toc169892606)

[ЦОН данас 5](#_Toc169892607)

[Основне информације о мастер програму за образовање наставника предметне наставе 6](#_Toc169892608)

[Како смо приступили процесу самовредновања програма 6](#_Toc169892609)

[Анализа остварености стандарда 7](#_Toc169892610)

[Стандард 4: Квалитет студијског програма 7](#_Toc169892611)

[Опис актуелног стања 7](#_Toc169892612)

[Анализа и процена тренутне ситуације с обзиром на претходно дефинисане циљеве, захтеве и очекивања 13](#_Toc169892613)

[Анализа слабости и повољних елемената 15](#_Toc169892614)

[Предлози за побољшање и планиране мере 16](#_Toc169892615)

[Табеле 18](#_Toc169892616)

[Прилози 22](#_Toc169892617)

[Стандард 5: Квалитет наставног процеса 23](#_Toc169892618)

[Опис актуелног стања 23](#_Toc169892619)

[Анализа и процена тренутне ситуације с обзиром на претходно дефинисане циљеве, захтеве и очекивања 28](#_Toc169892620)

[Анализа слабости и повољних елемената 30](#_Toc169892621)

[Предлози за побољшање и планиране мере 30](#_Toc169892622)

[Прилози 31](#_Toc169892623)

[Стандард 7: Квалитет наставника и сарадника 33](#_Toc169892624)

[Опис актуелног стања 33](#_Toc169892625)

[Анализа и процена тренутне ситуације с обзиром на претходно дефинисане циљеве, захтеве и очекивања 36](#_Toc169892626)

[Анализа слабости и повољних елемената 39](#_Toc169892627)

[Предлози за побољшање и планиране мере 39](#_Toc169892628)

[Tабеле 41](#_Toc169892629)

[Прилози 43](#_Toc169892630)

[Стандард 8: Квалитет студената 44](#_Toc169892631)

[Опис актуелног стања 44](#_Toc169892632)

[Анализа и процена тренутне ситуације с обзиром на претходно дефинисане циљеве, захтеве и очекивања 46](#_Toc169892633)

[Анализа слабости и повољних елемената 47](#_Toc169892634)

[Предлози за побољшање и планиране мере 48](#_Toc169892635)

[Табеле 48](#_Toc169892636)

[Прилози 50](#_Toc169892637)

[Стандард 9: Квалитет уџбеника, литературе, библиотечких и информатичких ресурса 51](#_Toc169892638)

[Опис актуелног стања 51](#_Toc169892639)

[Анализа и процена тренутне ситуације с обзиром на претходно дефинисане циљеве, захтеве и очекивања 54](#_Toc169892640)

[Анализа слабости и повољних елемената 55](#_Toc169892641)

[Предлози за побољшање и планиране мере 56](#_Toc169892642)

[Табеле 57](#_Toc169892643)

[Прилози 59](#_Toc169892644)

[Стандард 10: Квалитет управљања високошколском установом и квалитет ненаставне подршке 60](#_Toc169892645)

[Опис актуелног стања 60](#_Toc169892646)

[Анализа и процена тренутне ситуације с обзиром на претходно дефинисане циљеве, захтеве и очекивања 61](#_Toc169892647)

[Анализа слабости и повољних елемената 63](#_Toc169892648)

[Предлози за побољшање и планиране мере 64](#_Toc169892649)

[Табеле 64](#_Toc169892650)

[Прилози 64](#_Toc169892651)

[Стандард 11: Квалитет простора и опреме 65](#_Toc169892652)

[Опис актуелног стања 65](#_Toc169892653)

[Анализа и процена тренутне ситуације с обзиром на претходно дефинисане циљеве, захтеве и очекивања 66](#_Toc169892654)

[Анализа слабости и повољних елемената 68](#_Toc169892655)

[Предлози за побољшање и планиране мере 68](#_Toc169892656)

[Табеле 69](#_Toc169892657)

[Стандард 13: Улога студената у самовредновању и провери квалитета 72](#_Toc169892658)

[Опис актуелног стања 72](#_Toc169892659)

[Анализа и процена тренутне ситуације с обзиром на претходно дефинисане циљеве, захтеве и очекивања 74](#_Toc169892660)

[Анализа слабости и повољних елемената 75](#_Toc169892661)

[Предлози за побољшање и планиране мере 75](#_Toc169892662)

[Прилози 76](#_Toc169892663)

[Стандард 14: Систематско праћење и периодична провера квалитета 77](#_Toc169892664)

[Опис тренутне ситуације 77](#_Toc169892665)

[Анализа и процена тренутне ситуације с обзиром на претходно дефинисане циљеве, захтеве и очекивања 79](#_Toc169892666)

[Анализа слабости и повољних елемената 82](#_Toc169892667)

[Предлози за побољшање и планиране мере 82](#_Toc169892668)

[Прилози 83](#_Toc169892669)

# Основни подаци о Центру за образовање наставника

Центар за образовање наставника (у даљем тексту ЦОН) је заједничка наставна јединица Одељења за педагогију и андрагогију и Одељења за психологију.

## Кратка историја ЦОН-а

Педагошко, психолошко и методичко образовање студената - будућих наставника има дугу традицију на Филозофском факултету. Катедра Гимназијске педагогике основана је још 1892. године, када је професор Војислав Бакић изабран за професора ове катедре, а зачеци педагошког, психолошког и методичког образовања на Факултету јављају се и раније. Као засебна наставна јединица Филозофског факултета, Центар за педагошко, психолошко и методичко образовање студената је формиран 1971. године. Године 2008. овај Центар мења назив и постаје Центар за образовање наставника.

## ЦОН данас

Основна делатност ЦОН-а везана је за развијање и реализацију програма за иницијално образовање наставника предметне наставе. Будућим наставницима предметне наставе ЦОН обезбеђује различите могућности за развој наставничких компетенција: кроз изборне предмете на основним и мастер студијама различитих студијских група Филозофског факултета, кроз мастер програм за образовање наставника предметне наставе (који је предмет самовредновања које је описано у овом извештају) и кроз програм образовања током читавог живота. Ови програми садрже предмете из области педагошких, психолошких и методичких дисциплина и школске праксе и омогућавају иницијално образовање наставника које одговара законским условима који се постављају пред будуће наставнике у Србији. У развоју програма руководили смо се савременим теоријским и истраживачким сазнањима у вези са професијом наставник и образовањем наставника, сазнањима о образовању наставника у европском контексту и сазнањима о одликама образовног контекста у Србији. Програми негују интердисциплинарни (психолошко-педагошко-методички) приступ образовању наставника предметне наставе и настоје да омогуће развијање компетентних наставника, спремних да самостално обављају свој посао, али и да преиспитују образовну праксу и развијају је.

У реализацији програма које организује Центар за образовање наставника учествују, осим наставника Одељења за педагогију и андрагогију и Одељења за психологију, и наставници са других одељења Филозофског факултета, као и наставници других факултета Универзитета у Београду - Медицинског и Шумарског факултета.

Наставници и сарадници ангажовани у ЦОН-у, у сарадњи са научним институцијама, као и националним и међународним организацијама чије је поље деловања у вези са образовањем, настоје да истражују проблеме у вези са професијом наставник и образовањем наставника, доприносе развоју истраживања и праксе образовања наставника и промовишу друштвени значај професије наставник и образовања наставника. Кроз континуирани дијалог и преиспитивање тежимо да градимо ЦОН као заједницу која се руководи идејом да образовање наставника може допринети развоју квалитетнијег и праведнијег образовања, као и друштва у целини.

Више о Центру за образовање наставника можете пронаћи на интернет страници Филозофског факултета: <https://www.f.bg.ac.rs/con>.

# Основне информације о мастер програму за образовање наставника предметне наставе

Мастер програм за образовање наставника предметне наставе ослања се на претходно описану дугу традицију образовања наставника на Филозофском факултету Универзитета у Београду и заснива се на научним сазнањима релевантним за образовање наставника, сазнањима о потребама које карактеришу образовну праксу у Србији и подацима који се добијају кроз континуирану евалуацију програма, будући да се програм реализује од школске 2013/14. године. Програм је развијен кроз ТЕМПУС пројекат „Master programme for subject teachers in Serbia” (Мастер програм за образовање наставника предметне наставе), у сарадњи више европских универзитета, државних универзитета из Србије, релевантних државних институција и удружења наставника, што је допринело његовој релевантности за потребе система образовања и васпитања у Србији, као и обезбеђивању његове усклађености са европским програмима за образовање наставника.

Више о мастер програму можете пронаћи на интернет страници Филозофског факултета: <https://www.f.bg.ac.rs/con/delatnost>

# Како смо приступили процесу самовредновања програма

Будући да мастер програм за образовање наставника представља један од програма који се реализују на Филозофском факултету Универзитета у Београду, стратегије и поступци за обезбеђивање квалитета наставног процеса, квалитета наставника и сарадника, студената, уџбеника и литературе, библиотечких и информатичких ресурса, простора и опреме, као и обезбеђивање улоге студената у самовредновању и провери квалитета и праћење и периодична провера квалитета регулисани су актима Факултета и реализују се у складу са њима. Квалитет студијских програма који се реализују на Филозофском факултету обезбеђује се и прати према успостављеним процедурама које су обезбеђене посебним правилницима (Правилник о стандардима и поступцима за обезбеђивање квалитета и самовредновање, Правилник о студентском вредновању наставе), а послове вредновања обавља посебна факултетска *Комисија за обезбеђивање квалитета и самовредновање* чији су чланови представници наставника са различитих Одељења и представници студената. Стога, као извори у вези са стандардима за самовредновање биће коришћени: Извештај о самовредновању Филозофског факултета (Универзитет у Београду, Филозофски факултет, 2019.), подаци у вези са стандардима за самовредновање који су везани за последње три школске године прикупљени од надлежних служби Факултета, као и подаци у вези са педагошким радом наставника и сарадника које на нивоу Факултета редовно прикупља и анализира Комисија за обезбеђивање квалитета и самовредновање.

Посебно важан извор представљају анализе које је спровела радна група за самовредновање ЦОН-а, на основу евалуативних истраживања која су спроведена управо за потребе што бољег разумевања квалитета програма (испитивање мишљења алумни студената, директора из школа у којима су они запослени и актуелних студената). Један од извора за SWOT анализу био је претходни Извештај о самовредновању мастер програма за образовање наставника (2019), на основу кога смо покушали да сагледамо шта је у односу на претходни период унапређено и шта је потребно даље унапређивати. SWOT анализа је реализована тако што су чланови радне групе израдили предлог текста сагледавајући све доступне информације, а затим су ову верзију допунили и изменили на основу мишљења осталих наставника и актуелних студената на програму.

Будући да начин дефинисања стандарда и упутства за њихову примену садрже извесна преклапања, у опису остварености различитих показатеља који су усмерени на исти аспект програма може доћи до понављања текста.

Извештај садржи табеле и прилоге у вези са стандардима који се односе на мастер програм за образовање наставника, док су остали подаци део самовредновања осталих програма Филозофског факултета, односно Извештаја о самовредновању Филозофског факултета Универзитета у Београду.

# Анализа остварености стандарда

## Стандард 4: Квалитет студијског програма

### Опис актуелног стања

*4.1.*

Основна сврха мастер програма за образовање наставника је оспособљавање студената за самостално обављање посла наставника наставних предмета (или група предмета) из поља друштвено-хуманистичких, техничко-технолошких и медицинских наука и поља уметности, као и стварање основа за њихов даљи професионални развој. Основни циљ програма је да студенти развију компетенције које су неопходне за самостални наставнички рад, у складу са чим су планирани исходи кроз које се овај општи циљ конкретизује и прецизира. Разумевање основних теоријских педагошких, психолошких и методичких сазнања и оспособљавање да се оне критички промишљају у контексту образовне праксе; оспособљавање за истраживање и евалуацију образовних активности и развијање спремности за критичко промишљање, самовредновање и унапређивање сопственог рада и рада школе представљају циљеве који су усклађени са општим циљевима и вредностима који се промовишу на Филозофском факултету, као и са сазнањима наука које се изучавају на њему.

Компетенције које се развијају кроз програм истовремено су усклађене са документом *Стандарди компетенција за професију наставник* *и њиховох професионалног развоја*. Структура програма обухвата како предмете који су претежно теоријски, тако и предмете који су претежно апликативни, иако се кроз програме свих предмета повезују и критички преиспитују и теоријска и практична знања. Структура предмета, циљеви који се постављају у програмима предмета, као и начин рада током студија одговарају на захтеве који се постављају пред професију наставник у актуелном тренутку (на пример, оспособљавање за истраживање сопствене праксе и функционисања школе као установе; оспособљавање за примену савремених технологија као вида подршке школском учењу).

Увезаност планираних исхода програма са садржајима и методама наставних предмета може се сагледати кроз [Табелу 4.4.](#tabela44)

Када је реч о оптерећењу студената на програму, она је предмет анализа појединачних наставника и размене међу наставницима како би оптерећење ускладило са предвиђеним бројем ЕСПБ. Ове анализе у претходном периоду доводиле су до измена у захтевима који се постављају пред студенте на појединим предметима. У [Табели 4.5.](#bookmark=id.urwky7ph2k66) дат пример процене оптерећења студената на једном од обавезних предмета. Наведено представља податке о адекватности циљева, исхода, структуре програма и студентске оптерећености на основу анализе курикулума и програма предмета. Процена одлика програма и оспособљености студената била је предмет и истраживања мишљења студената, о чему ће бити речи у наставку извештаја.

*4.2.* и *4.4.*

Филозофски факултет има устаљене процедуре за одобравање и праћење програма студија. Квалитет програма се проверава и анализира кроз устаљене процедуре праћења и вредновања Процедуре за обезбеђивање квалитета предвиђене су [*Правилником о обезбеђивању квалитета и самовредновању*](https://www.f.bg.ac.rs/pravna_akta), [*Правилником о стандардима и поступцима за обезбеђивање квалитета и самовредновање*](https://www.f.bg.ac.rs/pravna_akta) и [*Правилником о студентском вредновању наставе*](https://www.f.bg.ac.rs/pravna_akta). Редовно студентско вредновање наставника и наставног процеса на крају сваког семестра организује [*Комисија за обезбеђивање квалитета и самовредновање*](https://www.f.bg.ac.rs/zaposleni/komisije) чији су чланови представници наставника са различитих Одељења и представници студената (у [Прилогу 4.3.б.](Prilozi/Прилог%204.3.б.doc) дат је евалуативни упитник за студенте који се користи у вредновању на нивоу факултета). Ова врста евалуације је у претходном периоду мењала форму (писано или електронски), а мењала се и обавезност студената да евалуирају. Ове промене су настајале на основу анализа претходних искустава како би се обезбедио што већи број релевантних података. Ипак, када је реч о мастер програму за образовање наставника остаје проблем са бројем и релевантношћу овако прикупљених података, због релативно малог броја студената који уписују програм и похађају наставу, што посебно постаје осетљиво на изборним предметима будући да је број студената на њима толико мали да доводи у питање анонимност студената који одговoрe на анкету.

Осим наведених процедурално устаљених редовних начина обезбеђивања квалитета наставе и програма, наставници и сарадници ангажовани на програму организују евалуацију појединих наставних предмета, истражују мишљење студената о појединим квалитетима наставе и програма у целини ([Прилог 4.3.а](Prilozi/Прилог%204.3.a.pdf)), истражују мишљење студената о различитим питањима релевантним за рад наставника на основу којих врше мање измене у програмима својих предмета ([пример истраживања](https://reff.f.bg.ac.rs/handle/123456789/6468)). Резулрати последњег испитивања мишљења студената указују на то да студенти сматрају да је потребно смањити број предмета на програму и сугеришу уједначавање оптерећености студената током два семестра.   
 Повремено се организују размене информација међу наставницима и сарадницима на програму о резултатима евалуативних истраживања, те дискутује о значењу добијених података и могућностима за унапређивање курикулума у целини и програма појединих предмета (циљевима, структури и садржају, оптерећењу студената, стручности коју стичу кроз програм).

*4.3.*

Будући да је значајан број студената мастер програма запослен, Национална служба за запошљавање нам не би могла обезбедити податке који су релевантни за евалуацију квалитета програма. Уместо тога, квалитет програма и његова успешност у погледу остваривања планираних исхода истраживани су кроз испитивање мишљења директора и стручних сарадника у школама у којима су запослени наставници који су завршили програм, будући да су то актери који имају увид у рад наставника. Кроз ово истраживање испитаници су питани да процене оспособљеност наставника који су завршили програм за самосталан рад. Ово испитивање се организује сваке треће године, као и испитивање мишљења алумни студената о исходима и другим одликама програма. Последње испитивање алумни студената и надлежних из школа који имају прилику да сагледавају њихов рад спроведено је у јануару и фебруару 2024. године ([Прилог 4.4.](Prilozi/Прилог%204.4.pdf); [Прилог 4.5.](Prilozi/Прилог%204.5.pdf))

*4.5.*

Када је реч о савремености садржаја курикулума и њиховој упоредивости са садржајима програма за образовање наставника у образовним системима који су препознати по квалитетном образовању, она се још од периода развоја програма и почетака његове реализације настоји обезбедити. Програм је развијaн кроз међународни пројекат у сарадњи више европских универзитета (међу којима је и Универзитет у Хелсинкију).

Када се ради о осавремењивању програма, треба напоменути и да су наставници и сарадници на програму, по својој вокацији и у свом научном раду посвећени истраживању питања релевантних за образовање и образовање наставника, те да учествују у истраживачким и развојним пројектима који се баве питањима релевантним за образовање наставника (на пример, [Working on Inclusive Identities, Intersectionality & Diversity in Teacher Education](https://nauka.f.bg.ac.rs/archives/1782), у оквиру Circle U, Еuropean University Alliance; у европском истраживачком и иновационом пројекту [Critical ChangeLab](https://ars.electronica.art/criticalchangelab/en/)). Своја истраживачка сазнања и искуства стечена кроз учешће у пројектима они примењују и у овом програму, осавремењавајући садржаје образовања, методе рада и организацију наставе при реализацији програма.

Осим тога, анализом односа између Мастер програма за образовање наставника предметне наставе и програма другог нивоа студија намењених образовању предметних наставника на акредитованим универзитетима који су високо рангирани на међународним листама универзитета ([www.shanghairanking.com](http://www.shanghairanking.com)) или из земаља познатих по квалитету образовног система (Универзитет у Хелсинкију, Универзитет у Оксфорду, Универзитет Сорбона, Универзитет у Цириху, Харвард Универзитет) може се уочити да постоји компатибилност са програмима истог нивоа студија на поменутим универзитетима у погледу структуре и садржаја, будући да програм нуди широк спектар обавезних и изборних предмета из педагошке, психолошке и методичке научне области, студентску праксу у школи и менторски вођен истраживачки рад, који укључује и израду мастер рада. Такође, постоји компатибилност са програмима истог нивоа студија на поменутим универзитетима у погледу циљева и исхода програма, који се односе на компетенције студената будућих наставника које се развијају програмом.

*4.6.*

Полазећи од података из различитих извора може се запазити да су поједини предмети, као и програм у целини, високо оцењени како од актуелних студената, тако и од алумни студената и оних који имају податке о њиховој компетентности у пракси. Резултати студентског вредновања рада наставника и наставе које се редовно организује на нивоу Филозофског факултета показују да студенти који су искористили прилику да вреднују рад наставника оцењују високим оценама колико су их наставници подстицали на критичко размишљање (оцене на различитим предмедтима се крећу у распону од 4,5 до 5,00). Међутим, треба напоменути да је у овом поступку вредновања у последње три године учествовао мали број студената и да се подаци које имамо односе на школску 2023/24. годину, када је евалуација постала обавезна за студенте будући да у претходним годинама (што обухвата и период ванредних околности изазваних пандемијом ковид-19 вируса) студенти овог програма нису користили прилику да евалуирају рад наставника, иако је таква прилика постојала.

Истраживачки приступ сагледавању сопствених компетенција, сопствене наставничке праксе и школске праксе у целини негује се кроз све програме преко задатака усмерених на рефлексију, а нарочито кроз предмете Школска пракса 1 и 2, који предвиђају анализу функционисања школе и наставне праксе. Осим тога, истраживачки приступ пракси посебно се негује кроз предмет Наставник као истраживач, као и кроз израду мастер рада који захтева истраживање образовне праксе.

Посебно је испитивано како алумни студенти, као и директори и стручни сарадници из школа у којима су они запослени виде компетенције наставника који су завршили програм. Резултати показују да директори и стручни сарадници који су одговорили на упитник сматрају да су наставници који су завршили овај програм самостални у примени методичких поступака у складу са циљевима, исходима, стандардима постигнућа и садржајима наставног предмета, као и у препознавању и дефинисању проблема у васпитно-образовној пракси. ([П](https://drive.google.com/file/d/1fHLpw9agIwmLleRhvItq_Cx2qla17g1H/view)[рилог 4.2.](Prilozi/Прилог%204.2.pdf)). Међутим, будући да је број директора и стручних сарадника који је одговорио на ово питање мали, у процени доприноса програма развоју компетенција више ћемо се задржати на процени алумни студената ([Прилог 4.1](Prilozi/Прилог%204.1.pdf).). Приликом попуњавања упитника, алумни студенти су имали прилику да на скали од 1 до 10 оцене развијеност компетенција пре и након завршетка програма. Анализа података указује да је програм у највећој мери допринео развоју следећих компетенцијa: критичко сагледавање могућности практичне примене различитих концепција образовања (просечно напредовање у развоју ове компетенције је АS=4,48) и примена разноврсних методичких поступака у складу са циљевима, исходима и стандардима постигнућа и садржајима наставног процеса (просечно напредовање у развоју ове компетенције је АS=4,38).


A graph with blue and orange bars

Description automatically generated

График 1. *Просечан ниво развијености компетенција пре уписа програма и након заврештка програма*

Према процени алумни студената они су, такође, током похађања програма напредовали у развоју свих компетенција о којима смо их питали. Сматрамо посебно значајним да алумни студенти процењују да су њихове компетенције напредовале како када је реч о “знањима о” - разумевању теоријских основа и полазишта за одговарање на практична питања, тако и у “знањима да,” односно умећима рада у пракси ([Прилог 4.1.](Prilozi/Прилог%204.1.pdf)).

Поред наведених питања, тежили смо да сазнамо да ли је и у којој мери програм који су похађали утицао на њихову мотивисаности и компетентност на обављање улоге наставника. У вези са тим, алумни студенти су изражавали степен слагања на петостепеној скали (тако да је 1 - имао је значајно негативан утицај, а 5 - имао је значајно позитиван утицај). Како се може видети на Графику 2, највећи број алумни студената наводи да је програм имао значајан позитиван утицај на компетенције и мотивисаност за остваривање улоге наставника.

**График 2. *Утицај програма на мотивисаност и компетентност за обављање наставничке улоге*

Алумни студенти, такође, наводе да је програм утицао на то да боље сагледају професију наставник, као и изграњи самопоуздања и јачања осејаћа компетентности. У вези са тим, истакли бисмо неке од одговора алумни студената:

,*,Стицање знања и вештина током мастер програма значајно утиче на развој личних компетенција и самопоуздања. Оба наведена су подједнако важна за наставника, посебно уколико тек започиње посао у образовању. Kада имате знања можете и да их примените. Иако то није дефинитивно, потребно је стално га надограђивати и свакодневно користити*.”

,,*Стекла сам самопоуздање да се бавим овим позивом јер сам научила практичне и примењиве вештине.*”

Алумни студенти су имали прилику да одговарају на отворено питање које се односило на то које компетенције, значајне за професију наставник, програм није развијао. У одговору на ово питање два алумни студента су истакла да би волели да је програм више фокусиран на практично извођење наставе, као и на припрему за различите проблеме који се могу јавити у раду са ученицима и њиховим родитељима. У наставку је наведен један од таквих одговора:

*,,Практично извођење наставе. Било би корисно више огледних часова спроводити већ од првог семестра мастер програма. На тај начин колеге би стекле искуство и знање којима могу да одговоре на изазове током наставе”*

*4.7.*

Општеинформације о упису на све програме Филозофског факултета, процесу пријављивања, потребној документацији, полагању и резултатима пријемног испита објављују се јавно на сајту Филозофског факултета (<https://www.f.bg.ac.rs/studenti>). Услови и поступци који су неоподни за завршавање студија и добијање дипломе су дефинисани програмом и доступни јавности на сајту Филозофског факултета (<https://www.f.bg.ac.rs/con/delatnost>). Осим тога, студенти се информишу о програму и свим аспектима студирања на уводном часу који се организује на почетку реализације програма и на који су, осим студената, позвани сви наставници који учествују у његовој реализацији. Информације о програму студентима су доступне и на Google учионици програма, која служи и као средство размене са студентима током похађања програма. Наставници организују посебне Google учионице за већину предмета (све обавезне), на којима омогућавају приступ материјалима за учење, као и информисање о предиспитним и испитним задацима, што представља значајну подршку учењу у случају изостанка студената са наставе.

### Анализа и процена тренутне ситуације с обзиром на претходно дефинисане циљеве, захтеве и очекивања

У наставку је дата анализа тренутне ситуације, с обзиром на претходно дефинисане циљеве, захтеве и очекивања, као и анализа слабости и повољних елемената који могу послужити као основ за даље планирање.

**SWOT анализа квалитета студијског програма**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Традиција и релевантност институције за науке о образовању | +++ | Неразвијеност методичких наука за одређене предмете | ++ |
| Компетентност високошколских наставника | +++ | Високо радно оптерећење наставника | ++ |
| Интердисциплинарни (педагошко-психолошко-методички) приступ развијању програма | + | Интердисциплинарна природа програма захтева ангажовање наставника са других факултета, што представља потешкоћу услед финансијских и административних ограничења | + |
| Усклађеност свих елемената студијског програма (циљеви, исходи, садржаји, методе) | +++ | Неуједначеност програма предмета Методика наставе и Школска пракса 2 различитих наставних предмета | + |
| Континуирано праћење мишљења студената о наставном процесу | ++ | Услед малог броја студената и развијене понуде изборних предмета, често је изазовно организовати студентску евалуацију квалитета изборних предмета и сачувати анонимност студената | + |
| Доступност информација релевантних за студенте (уводни сусрет, интернет страница, Google учионица) | +++ | Мали број студената завршава студије у току једне школске године | +++ |
| Добра комуникација и сарадња наставника и сарадника, нарочито партнерски рад наставника обавезних предмета | +++ | Израда мастер рада код значајног броја студената траје дуго, што одлаже завршавање програма | + |
| Значајан број студената који већ раде у школи | ++ |  |  |
| Постојање буџетских места за похађање мастер програма | + |  |  |
| Значајан број мотивисаних студената који настављају сарадњу са ЦОН-ом и после дипломирања | + |  |  |
| Повећан број и разноврсност партнерских школа у којима се реализује школска пракса студената | ++ |  |  |
| Вођење евиденције о алумни студентима | + |  |  |
| **МОГУЋНОСТИ** | | **ОПАСНОСТИ** | |
| Легислатива предвиђа обавезност психолошко-педагошко-методичког образовања наставника | + | Будући да програм уписују студенти који су претходно завршили студије из различитих научних поља и области, као и са различитим искуствима рада у школи, могу се јавити тешкоће у прилагођавању наставе разликама у знањима, потребама и искуставима уписаних студената | + |
| Укљученост наставника на програму у доношење образовних политика и увођење образовних иновација (нпр. E-Twinning, Tempus, LearnIn) | + | Оптерећеност студената који су запослени | + |
| Различита искуства студената омогућавају сагледавање проблема васпитања и образовања из више перспектива |  | Тешкоће у проналажењу школа које функционишу у складу са принципима савремених погледа на образовање и професију наставник | + |
|  |  | Отежано запошљавање нових наставника на програму, услед забране запошљавања и ограничених финансијских средстава | ++ |
|  |  | Положај образовања и наставника у друштву | +++ |
|  |  | Професија наставник није пожељан избор и мали број кандидата се пријављује за програме образовања наставника | +++ |
| Скала за квантификацију процене:+++ - високо значајно, ++ - средње значајно, + - мало значајно, 0 → без значајности | | | |

### Анализа слабости и повољних елемената

На основу прикупљених података и њихове анализе сматрамо да Мастер програм за образовање наставника представља савремен програм за иницијално образовање наставника који задовољава постављене критеријуме за процену квалитета студијског програма, као и да постоји простор за његово унапређивање. На савладавању неких од слабости уочених при претходном самовредновању, већ је рађено. На пример, уочавајући превелику оптерећеност наставника на програму (превелик број предмета и граничне врености оптерећења према стандардима) - дошло је до ангажовања два сарадника у звању асистента са непуним радним временом. Тако је ова слабост умањена, али не и превазиђена будући да сарадници нису запослени са пуним радним временом у настави и да су ангажовани истовремено и као истраживачи што чини њихове обавезе сложеним, нарочито имајући у виду да истовремено раде на својим докторским тезама. Недостатак развијености методика појединих наставних предмета је уочена и при претходној самоевалуацији, због чега је при последњој реакредитацији за методике наставе стручних предмета предвиђен тимски рад наставника дидактике и наставника одговарајуће предметне области. Овим је омогућено да се компетенције наставника који раде на овим предметима употпуњују. Ипак, ово није гаранција да су наставници, осим основне сарадње у настави, развијали и методику као интердисциплинарну научну област, имајући у виду оптетерећеност наставника. Неке од слабости нису превазиђене и остају да се на њима ради и у наредном периоду.

Већ урађено:

* Уочавајући проблем да мали број студената завршава програм у року и да један број студената одустаје од студија (Табелe [4.1.](#tabela41), [4.2](#tabela42), [4.3](#tabela43)), смањен је број предиспитних и испитних обавеза на обавезним предметима. Број студената који завршава програм у претходном периоду ипак није повећан. Објашњење за овакво стање може бити то што је у претходном периоду настава реализована у условима измењеним најпре због ковид-19 пандемије, а затим и због дешавања у школама након 3. маја 2023. која су повећале професионалне обавезе наставника (будући да значајан број студената који похађају програм већ ради у школама).
* Уочавајући тешкоће студената у изради мастер рада, делимично је измењен начин рада на предмету Наставник као истраживач (више планирања у функцији израде мастер рада, раније започет менторски рад).
* Уочавајући проблем оптерећености наставника, у периоду од последње реакредитације запослена су два нова сарадника (један за педагошку и један за психолошку област) са непуним радним временом у настави. Ово је само делимично решило уочене проблеме.
* У периоду од последње реакредитације настава на предметима Методика наставе техничко-технолошких и Методика наставе медицинских предмета се одвија кроз тимски рад наставника. Колико овај тимски рад заиста функционише није систематски праћено, али остаје отворен простор за њихова научна истраживања у области методике.
* У претходном периоду остао је проблем да мали број уписаних студената заврши програм у року и да постоји доста одустајања студената. Разлози ове појаве до којих смо дошли кроз организоване евалуације и разговоре са студентима су различити. Према нашим увидима највећи број студената одустаје јер је преценио своје могућности да се посвети студијама уз остале обавезе (студенти који уписују по два мастер програма, који значајан део времена живе у иностранству, који су запослени и обавезе на послу им не дозвољавају да посвете довољно времена студијама). Један део студената уписује програм после завршених основних студија, али се у међувремену почне бавити послом за који ове студије нису адекватне. Неки студенти који су већ запослени једноставно изражавају да програм није оно што су они очекивали.

Предлози даљих мера налазе се у наставку у табели у којој су именоване активности које планирамо да реализујемо у циљу унапређења квалитета програма, носиоци ових активности, рокови за њихову реалиуацију и очекивани резултати.

### Предлози за побољшање и планиране мере

|  |  |  |  |
| --- | --- | --- | --- |
| **Активност** | **Реализатори** | **Време** | **Очекивани резултат** |
| **Запослити нове наставнике, сараднике и административне раднике ангажоване на програму** | | | |
| Обезбедити допуну норме сарадника у настави који су ангажовани са непуним радним временом | Декан и управник Центра за образовање наставника | до 01.09.2026. | Ангажована два сарадника са пуним радним временом на обавезним предметима |
| Запослити административног радника за послове у вези са програмом, са непуним радним временом | Декан и управник Центра за образовање наставника | до  1.09.2026. | Ангажован секретар програма |
| **Развијати методику наставе стручних предмета** | | | |
| Организовати састанке наставника методичких предмета ради договора о заједничким активностима | Руководилац програма | 30.6.2025. | Реализовани састанак, размењене могућности за усаглашавање програма предмета. |
| **Прилагођавање структуре и садржаја програма на основу резултата самовредновања** | | | |
| Измене у структури програма како би се омогућило више ЕСПБ за израду мастер рада | Руководилац програма | 01.09.2027. | Већи број студената који завршавају мастер студије у року од једне године |
| Преиспитивање структуре програма, са циљем да се смањи број предмета | Руководилац програма | 01.09.2027. | Већи број студената који завршавају мастер студије у року од једне године |
| Истражити могућности за прилагођавање подршке у изради мастер рада | Руководилац програма | 01.09.2026. | Већи број студената који завршавају мастер студије у року од једне године |
| Измене у концепцији мастер истраживања на програму за образовање наставника предметне наставе | Руководилац програма | 01.09.2027. | Већи број студената који завршавају мастер студије у року од једне године |
| **Наставити са праћењем и грађењем мреже алумни студената** | | | |
| Организовати прилике за сарадњу и размену са алумни студентима у вези са питањима образовања и професије наставник | Руководилац програма | 01.09.2027. | Развијена мрежа сарадника/алумни студената |

### Табеле

**Табела 4.1.** Подаци о укупном броју студенатаа уписаних на мастер програм за образовање наставника у текућој и претходне две школске године

\* (број студената одобрен акредитацијом помножен са бројем година трајања студијског програма)

|  |  |  |  |  |  |  |
| --- | --- | --- | --- | --- | --- | --- |
| Р.  б. | Назив студијског програма и поље | Укупно акредитован број студената | Укупно уписани број студената на све године студија у последње 3 године | | | |
| 2021/22 | 2022/23 | 2023/24 | |
| МAС - Мастер академске студије | | | | | | |
| 1. | Мастер програм за образовање наставника | 25 | 30 | 26 | | 30 |
|  | Укупан број студената (МAС) | 25 | 30 | 26 | | 30 |
|  |  |  |  |  |  |  |

**Табела 4.2. Број и проценат дипломираних студената (у односу на број уписаних) у претходне 3 школске године у оквиру Мастер програма за образовање наставника предметне наставе. Ови подаци се израчунавају тако што се укупан број студената који су дипломирали у школској години (до 30. 09.) подели бројем студената уписаних у прву годину студија исте школске године. Податке показати посебно за сваки ниво студија.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **\*Степен**  **студија** | **2020/21.** | | | **2021/22.** | | | **2022/23.** | | |
| **уписани** | **диплом.** | **%** | **уписани** | **диплом.** | **%** | **уписани** | **диплом.** | **%** |
| **MAС** | **15** | **4** | **0.26** | **10** | **6** | **0.6** | **11** | **3** | **0.27** |
| **Укупно** | **15** | **4** | **0.26** | **10** | **6** | **0 .6** | **11** | **3** | **0.27** |

**Табела 4.3.** Просечно трајање студија у претходне три школске године. Овај податак се добија тако што се за студенте који су дипломирали до краја школске године (до 30.09.) израчуна просечно трајање студирања.

| \*Ниво  студија | 2020/21. | | 2021/22. | | | 2022/23. | |
| --- | --- | --- | --- | --- | --- | --- | --- |
| Број  дипломи-  раних | Просечно трајање студија | Број  дипломи-  раних | | Просечно трајање студија | Број  дипломи-  раних | Просечно трајање студија |
| MAС | 4 | 23 месеца | | 6 | 27 месеци | 3 | 24 месеца |
| Укупно | 4 | 23 месеца | | 6 | 27 месеци | 3 | 24 месеца |

**Табела 4.4.** Покривеност програмских исхода кроз обавезне наставне предмете - мапирање.

|  |  |
| --- | --- |
| **Програмски исход** | **Наставни предмет** |
| Уме да објасни послове и улоге наставника и прихвата различите улоге као део свог професионалног идентитета | Основе педагошког образовања наставника |
| Уме да објасни основне карактеристике когнитивног и социо-емоционалног развоја ученика, сложеност фактора који обликују развој и начине на које школовање доприноси развоју | Психологија развоја и учења |
| Тумачи васпитање и образовање полазећи од савремених концепција образовања и критички сагледава њихово значење за праксу | Основе педагошког образовања наставника |
| Планира и реализује васпитнообразовни рад полазећи од разумевања савремених модела наставе и образовања: ствара услове за целовити развој ученика, користи наставне методе у складу са разноврсним циљевима и садржајима образовања, развија мотивацију и обезбеђује активно учење и сарадњу, уважава индивидуалне и контекстуалне разлике | Психологија развоја и учења  Основе педагошког образовања наставника  Интерактивна настава  Планирање и евалуација у настави  Методика наставе...  Школска пракса 1  Школска пракса 2 |
| Прати наставни процес и оцењује напредовање ученика примењујући различите начине оцењивања, у функцији актуелног процеса учења, оснаживања субјекатског положаја ученика и развијања курикулума | Планирање и евалуација у настави  Методика наставе  Школскапракса 1 и 2 |
| Користи савремена научна сазнања и методологију предметне области како би обезбедио учење и развој ученика | Психологија развоја и учења  Интерактивна настава  Методика наставе... |
| Има позитиван став према праћењу, преиспитивању и примени иновација у настави | Основе педагошког образовања наставника  Планирање и евалуација у настави  Наставник као истраживач |
| Ради сараднички са релевантим актерима у васпитнообразовном процесу | Психологија развоја и учења  Основе педагошког образовања наставника  Интерактивна настава  Планирање и евалуација у настави  Методика наставе... |
| Користи одговарајућу образовну технологију у настави | Интерактивна настава  Основе е-учења  Методика наставе... |
| Уочава, истражује и активно приступа решавању проблема у васпитно-образовној пракси | Наставник као истраживач  Мастер рад |
| Има активан и одговоран однос према сопственом професионалном развоју и развоју школе | Основе педагошког образовања наставника  Школска пракса 1  Школска пракса 2  Методика наставе... |

Табела 4.5*.* Процена оптерећења студента активностима потребним за достизање очекиваних исхода - пример предмета *Психологија развоја и учења*

|  |  |  |
| --- | --- | --- |
| Научно поље | Друштвено-хуманистичке науке | |
| Научна област | Психологија | |
| Ужа научна област | Психологија | |
| Студијски програм | Образовање наставника предметне наставе | |
| Назив предмета | Психологија развоја и учења | |
| Статус предмета | Обавезни | |
| Број ЕСПБ | 5 | |
|  | Активности | Време у сатима укупно |
| Број часова активне наставе (недељни фонд) | **2+2=4**  - предавања 2 часа = 1,5 сати  - вежбе 2 часа = 1,5 сати | 1 час = 45 мин = 0,75 сати  4×0,75=3 сата  3× 15 недеља= **45 сати** |
| Време проведено у самосталном раду | * изучавање обавезне литературе * припрема водича за интервју * одабир саговорника и обезбеђивање сагласности за интервјуисање * реализација интервјуа са учеником * израда студије случаја ученика | 2 сата × 15 недеља = **30 сати** |
| Време проведено на обавезној стручној пракси | / | / |
| Време проведено за припрему и проверу знања | * унапређивање студије случаја на основу индивидуализоване повратне информације, уколико постоји потреба за тим * читање обавезне литературе * провера знања кроз доступне презентације | **3 сата**  10 страна = 1 сат  250 страна/10 страна × 1 сат **= 25сати**  **5 сати** |
| Време обухваћено самом провером знања | - Писани испит | **2 сата** |
| Укупан број сати |  | **110** |
| Укупан број сати у ЕСПБ |  | **5** |
| Остварени исходи учења | Студент:   * Објашњава типичне карактеристике развоја деце школског узраста и наводи њихове импликације за наставу. * Препознаје сложеност фактора који обликују развој. * Аргументовано заступа значај подстицања целовитог развоја детета. * Објашњава природу процеса учења/подучавања и однос између развоја и учења * Ослањајући се на емпиријске налазе, говори о улози коју школовање и наставници могу имати у развоју и учењу ученика. * Уочава индивидуалне разлике међу ученицима и осмишљава подстицајну средина за учење и развој свих ученика. * При анализи образовних процеса, адекватно користи основне психолошке теорије и концепте. | |

### Прилози

[**Прилог 4.1.**](Prilozi/Прилог%204.1.pdf) Анализа резултата анкета о мишљењу дипломираних студената о квалитету студијког програма и постигнутим исходима учења.

[**Прилог 4.2.**](Prilozi/Прилог%204.2.pdf) Анализа резултата анкета о задовољству послодаваца стеченим квалификацијама дипломаца

[**Прилог 4.3.а.**](Prilozi/Прилог%204.3.a.pdf) Евалуативни упитник за актуелне студенте коришћен у евалуацији коју је организовала радна група Центра за образовање наставника

**П**[**рилог 4.3.б.**](Prilozi/Прилог%204.3.б.doc)Евалуативни упитници за актуелне студенте у организацији Филозофског Факултета

[**Прилог 4.4**.](Prilozi/Прилог%204.4.pdf) Евалуативни упитик за алумни студенте

[**Прилог 4.5**](Prilozi/Прилог%204.5.pdf)[.](https://drive.google.com/file/d/1JJ7LQhHTYvEiEg0YllgvGiYuURYvY_1o/view) Евалуативни упитник за послодавце

## Стандард 5: Квалитет наставног процеса

### Опис актуелног стања

*5.1.*

План извођења наставе и испитних рокова доноси Савет Филозофског факултета. План извођења наставе и испитних рокова објављује се на интернет страници Факултета пре почетка школске године (<https://www.f.bg.ac.rs/studenti/plan_nastave>). С обзиром на то да је значајан број студената на програму запослен, распоред часова на мастер програму за образовање наставника се прави заједно са студентима на почетку школске године. Договорени распоред наставе је доступан на Google учионицама предмета ([Прилог 5.](Prilozi/Прилог%205.2.б.docx)[2.б](https://docs.google.com/document/d/1KwNWvSoieJGdJIoRMVQdJWh5qY1bo8Co/edit?usp=drive_link&ouid=118148381457705867127&rtpof=true&sd=true)).

Отвореност наставника и сарадника на програму за учешће студената у одлучивању видљива је и у резултатима евалуације програма од стране актуелних и дипломираних студената, према којој дипломирани студенти високо оцењују прилике да учествују у одлучивању. Наиме, на петостепеној скали тврдња “Имао/ла сам прилике да одлучујем о питањима у вези са наставом” оцењена је од стране актуелних студената просечном оценом 4,36 (*SD=*0,92), а од стране дипломираних студената просечном оценом 4,00 (*SD=*1,05). О евентуалним изменама у распореду часова и терминима полагања испита студенти се благовремено информишу путем електронске поште, постављањем информација на Google учионицу и на интернет страницу Факултета.

*5.2.*

Приступ настави је у складу са принципима интерактивне наставе, те се одвија уз коришћење већег броја наставних метода и техника и проблемског приступа настави. Настава укључује и индивидуалне консултације и менторски рад (не само при изради мастер рада), уз добијање повратних информација и обезбеђивање прилика за унапређивање студентских радова. Активности током наставе, као и један број предиспитних и испитних активности одвијају се кроз групни рад студената, чиме се настоје развијати сарадничке вештине студената, као и обезбедити да се кроз дискусију и заједнички рад проблеми образовања сагледавају из више перспектива. Током наставе која се одвија на факултету анализирају се примери и преиспитују искуства из школске праксе, узимајући у обзир теоријска сазнања. У томе се често полази од искустава самих студената.

Резултати одговора актуелних студената на питања о различитим аспектима наставе показали су да је на нивоу свих питања и целог узорка од 11 студената, квалитет наставног процеса оцењен веома високо - просечном оценом 4,66 (детаљни резултати дати су у [Прилогу 5.1.б.](Prilozi/Прилог%205.1.b.docx)). Када је реч о томе шта студенти сматрају да су са програма научили а да је корисно за рад у пракси, најчешће истичу о различитим наставним методама, организиацији интерактивне наставе и индивидуализацији наставе, подстицање мотивације код ученика, превенцији насиља и праћењу сопственог рада.

Евалуативно истраживање са дипломираним студентима (*N=*21) спроведено почетком 2024. године показује да су студенти високо проценили интерактивне одлике наставе односно високо су оценили ставке које се односе на одлике наставног процесa и односе међу актерима који су дефинишући за квалитет интерактивне наставе (График 3).

Највише оцене и дипломирани и актуелни студенти додељују квалитету односа, оцењујући да се осећају поштовано од стране наставника и од стране колега, као и да су се осећали подржано да поделе своја размишљања и да иницирају промене. Високе оцене су додељене и разноврсности наставних метода и техника, као и подршци сарадничком учењу. Најниже, али и даље високе оцене, тичу се узимања у обзир контекста у ком ће будући наставници радити.




График 3. *Процена одлика програма од стране дипломираних студената.*


****

График 4. *Процена одлика програма од стране актуелних студената.*

Кроз евалуацију рада наставника и наставног процеса која се редовно организује на нивоу Факултета, показало се да студенти високо оцењују подстицање њиховог критичког размишљања кроз активности на предмету, односно просечне оцене на различитим предметима крећу се на петостепеној скали у распону од 4,5 до 5,00.

Поред тога, на основу резултата евалуативног упитника који је дистрибуиран дипломираним студентима, можемо закључити да студенти процењују да су развијали критичко мишљење током програма (График 5).




График 5. *Ретроспективна самопроцена развијености компетенција пре и након програма дипломираних студената.*

Истраживање које су 2022. години спровели наставници на програму са актуелним и дипломираним студентима показује да су студенти високо оценили социјалну димензију наставе (кооперацију између студената и студената и наставника, осећај припадности заједници која дели вредности и циљеве и подржаност да изразе своје идеје и иницијативе…), чак и у периоду пандемије док се настава одвијала онлајн (у школској 2020/21. и 2021/22. години). Иако су студентске оцене ових одлика наставе у том периоду биле нешто ниже него пре кризе изазване пандемијом, оне су и даље у просеку износиле више од 4,5 на петостепеној скали (График 6).




График 6. *Просечне оцене одлика социјалне димензије наставе током школске 2020/21. и 2021/22. године.*

*5.3.*

Студентима су преко [сајта Факултета](https://www.f.bg.ac.rs/con/program_studija_2.php) доступне информације о предметима на програму (назив предмета, број ЕСПБ бодова, услови похађања, циљеви, садржај и структура предмета, начин извођења наставе и оцењивања, обавезна и допунска литература, наставници). Осим тога, на уводним часовима на програму се кратко представљају поједини предмети, а детаљније се представљају на првим часовима на предмету. Информације о програму и плану рада на обавезним предметима налазе се и на Google учионицама предмета.

*5.4.*

Праћење квалитета и реализације наставе у складу са плановима рада, као и квалитет наставног процеса на сваком појединачном предмету прати се путем студентске евалуације ([Прилог 5.2.а.)](Prilozi/Прилог%205.2.а.docx) Осим тога, током наставе и консултативног рада, студенти имају прилику да евалуирају квалитет наставе, изнесу мишљење и предлоге за унапређивање.

### Анализа и процена тренутне ситуације с обзиром на претходно дефинисане циљеве, захтеве и очекивања

У наставку је дата анализа тренутне ситуације, с обзиром на претходно дефинисане циљеве, захтеве и очекивања, као и анализа слабости и повољних елемената који могу послужити као основ за даље планирање.

**SWOT анализа квалитета наставног процеса**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Благовремено информисање студената о плану наставе, програмима предмета, предиспитним и испитним обавезама | + | Тешкоће у успостављању школске праксе довољног трајања која је усклађена са погледом на наставу која се негује кроз програм | ++ |
| Редовно одржавање наставе и консултација | +++ | Тешкоће у налажењу термина наставе који одговарају свим студентима, због обавеза запослених студената | ++ |
| Настојање да се при планирању наставе имају у виду остале обавезе студената | ++ |  |  |
| Примена различитих савремених метода у настави и интерактивност наставе | +++ |  |  |
| Подстицање размене мишљења међу студентима, и између студената и наставника | +++ |  |  |
| Подстицање кооперативног учења у настави | +++ |  |  |
| Наставом се подстиче развијање социјалних вештина студената | +++ |  |  |
| Осавремењавање образовних садржаја у складу са најновијим научним сазнањима | +++ |  |  |
| Обезбеђивање преиспитивања и интегрисања теоријских и практичних перспектива кроз наставни процес | +++ |  |  |
| **МОГУЋНОСТИ** | | **РИЗИЦИ** | |
| Значајан број студената који раде као наставници омогућава наставу засновану на професионалним искуствима | ++ | Различита претходна искуства и знања представљају истовремено и опасност да настава не буде у довољној мери прилагођена свима | + |
| Студенти са различитим претходним образовним знањима и искуствима што омогућава увиђање различитих перспектива | ++ | Преоптерећеност наставника учешћем у настави великог броја предмета и административним пословима представља ризик за квалитет наставе | ++ |
| Сарадња са наставницима сродних програма у земљи и иностранству, учешће у истраживачким и развојним пројектима | ++ | Разлика између типичне праксе у школама и концепције наставника, наставе и образовања која се негује кроз програм | ++ |
| Скала за квантификацију процене:+++ - високо значајно, ++ - средње значајно, + - мало значајно, 0 – без значајности. | | | |

### Анализа слабости и повољних елемената

На основу прикупљених података и њихове анализе може се закључити да квалитет наставе на програму можемо сматрати добром страном овог програма. Неке од проблема које уочавамо настојимо да савладамо кроз партиципацију студената у одлучивању о различитим аспектима наставе (на пример, термини одржавања наставе, начин организовања). Ипак, један део проблема организације наставе остаје и даље, будући да је он везан за обавезе студената ван програма јер је велики број студената на програму запослен. Могуће је да би једном делу студената одговарало када би се програм истог обима (са истим бројем ЕСПБ бодова) могао организовати у трајању од две школске године. На неки начин то је и сада случај, будући да већина студента уписује другу годину студија, али у садашњем контексту то значи да нису успели да заврше програм у року, а не да су плански распоредили предмете у две школске године. Овакво решење није могуће у садашњој легислативи те ће наша даља настојања ићи у правцу очувања квалитета наставе, унапређивања квалитета наставних активности и реорганизовања обавеза студената на програму.

Већ урађено:

* Свесни да је за развијање компетенција за самостални рад наставника неопходно образовање које је релевантно за праксу и образовање у пракси, али и у немогућности да се у периоду од једне школске године обезбеди више практичног образовања, користе се све прилике да се у настави која се одвија на Факултету и активностима студената у настави обезбеди интеграција теоријских знања и потреба праксе. Зато се разговара о ситуацијама из праксе, анализирају искуства студената, користе прилике за симулацију рада у пракси, мастер рад представља истраживање праксе и када је то могуће истраживање сопствене праксе студената који су већ ангажовани као наставници .
* Имајући у виду да је велики број студената запослен, распоред часова се прави на основу података о обавезама студената, често у вечерњим терминима и викендом. Повремено се, у договору са студентима део наставе организује у онлајн облику.

### Предлози за побољшање и планиране мере

|  |  |  |  |
| --- | --- | --- | --- |
| **Активност** | **Реализатори** | **Време** | **Очекивани резултат** |
| Наставити са обезбеђивањем прилика за студентску партиципацију у одлучивању у вези са организацијом наставе. | | | |
| Организовати прикупљање студентских предлога у вези са организацијом наставе (термини, начин организације) | Руководилац програма и сви наставници | Континуирано | Распоред часова који у највећој мери одговара студентима |
| Информисање свих наставника о студентским предлозима | Руководилац програма | На почетку сваке школске године | Наставници изборних, а не само обавезних предмета су информисани о предлозима студената |
| Организовати сусрете свих наставника и сарадника ради разговора о проблемима и начинима унапређивања организације наставе | Руководилац програма | На почетку сваке школске године и по потреби током године | Заједнички предлози за унапређивање квалитета програма |
| Наставити са истраживањима образовања наставника и унапређивањем сазнања о образовању будућих наставника | | | |
| Реализовање истраживања образовања наставника | Сви наставници на програму | Континуирано | Сазнања о образовању наставника у нашој средини која могу унапредити разумевање процеса и унапређивање праксе |
| Учешће у пројектима, грађење сарадње универзитетских наставника са колегама из других средина | Сви наставници на програму | Континуирано | Програм образовања наставника одговара савременим трендовима у овој области |

### Прилози

[**Прилог 5.1.а.**](Prilozi/Прилог%205.1.а.doc)Анализа резултата факултетске анкете студената о квалитету наставног процеса

[**Прилог 5.1.б.**](Prilozi/Прилог%205.1.b.docx)Резултати студентског вредновања програма у целини

[**Прилог 5.1.в.**](Prilozi/Прилог%205.1.в.pdf) Резултати евалуације алумни студената о појединим одликама наставе

[**Прилог 5.2.а.**](Prilozi/Прилог%205.2.а.docx)Процедуре и поступци који обезбеђују поштовање плана и распореда наставе.

[**Прилог 5.2.б.**](Prilozi/Прилог%205.2.б.docx)Пример плана и распореда наставе на једном предмету програма за образовање наставника

[**Прилог 5.3.**](Prilozi/Прилог%205.3.docx)Доказ о спроведеним активностима којима се подстиче стицање активних компетенција наставника и сарадника

## Стандард 7: Квалитет наставника и сарадника

### Опис актуелног стања

Наставници ангажовани на мастер студијама Образовање наставника предметне наставе располажу стручним квалификацијама из ужих научних области које су обухваћене студијским програмом. Наставници и сарадници редовно прате кретања у својој научној области и уграђују новија постигнућа у наставни процес. Ангажовањем у истраживачким пројектима наставници и сарадници одржавају континуитет у научном раду, што доприноси тематском обогаћивању наставе и искуственој актуелизацији проблема који се обрађују. Наставници и сарадници се међусобно помажу и подржавају у примени различитих метода и облика наставе. Додатно, с обзиром на то да сматрамо да се о проблемима васпитања и образовања најбоље сазнаје кроз интердисциплинарни приступ, тежимо да интердисциплинарност буде остварена и на нивоу појединачних предмета, те да кроз размену наставници и сарадници сазнају о образовању наставника и из других перспектива. Тако, значајан број предмета укључује наставнике из области психологије и педагогије (нпр. Планирање и евалуација у настави, Наставник као истраживач), док реализација наставе на предметима из области Методике наставе, поред наставника методике или наставника из предметне области, укључује и наставнике педагогије и психологије. Наставници и сарадници из различитих области се укључују као ментори и чланови комисија за оцену мастер радова, како би изградили осећај за целовитост наставног процеса и како би студент сазнавао о проблемима у настави из перспектива различитих научних области.

На мастер студијама „Образовање наставника предметне наставе“ ангажовано је тренутно 20 наставника који су у сталном радном односу на Филозофском факултету у Београду, од тога 9 у звању редовних професора, шест наставника у звању ванредног професора, четири наставника у звању доцента и један у звању вишег научног сарадника.  
 Осим тога, на програму се по потреби (у зависности од структуре уписаних студената) по уговору ангажују два наставника, а ради се о наставницима са других факултета Универзитета у Београду који су ангажовани на методичким предметима и Школској пракси 2 која је у вези са тим методичким предметима.

На програму је такође ангажовано два сарадника са непуним радним временом у звању асистента.

*7.1.*

Квалитет наставника и сарадника на Филозофском факултету обезбеђује се пажљивим планирањем и избором на основу јавног поступка, док су наставници и сарадници са других факултета Универзитета у Београду ангажовани на основу њихове области експертизе, научних публикација и мотивације да се укључе у програме образовања наставника. Квалитет наставника и сарадника обезбеђује се [поштовањем прописа](https://www.f.bg.ac.rs/pravna_akta) који регулишу избор наставника и сарадника на факултетима Универзитета у Београду и то: Закона о високом образовању Републике Србије, Статута Универзитета у Београду, Правилника о начину и поступку стицања звања и заснивања радног односа наставника Универзитета у Београду, Правилима о ближим условима за избор наставника и сарадника Филозофског факултета у Београду, Правилника о стандардима и поступцима за обезбеђивање квалитета и самовредновање, Правилника о минималним условима за стицање звања наставника на Универзитету у Београду, Статута Факултета о условима за избор у звања (чланови од 126–141).

*7.2.*

У оцени рада наставника и сарадника узима се у обзир квалитет рада са студентима, квалитет научног рада, као и квалитет других активности на Универзитету и Факултету, у широј заједници, и у међународним оквирима. Приликом избора кандидата у звање наставника посебно се вреднују: резултати научног и истраживачког рада кандидата, ангажовање кандидата у развоју наставе и других делатности Факултета, резултати рада са студентима и резултати у обезбеђивању научно-наставног подмлатка. Факултет обезбеђује редовно праћење и вредновање квалитета педагошког рада наставника и сарадника, укључујући и периодичну студентску евалуацију рада наставника.

*7.3.*

Филозофски факултет обезбеђује редовно праћење и вредновање квалитета педагошког рада наставника и сарадника, укључујући и периодичну студентску евалуацију рада наставника, на основу које предвиђа подстицајне и корективне мере за обезбеђивање задовољавајућег нивоа квалитета наставе. Такође, кроз [Репозиторијум Филозофског факултета](https://reff.f.bg.ac.rs/?locale-attribute=sr_RS) и годишње извештавање о научној продукцији, Филозофски факултет прати квалитет научног рада наставника и сарадника.

*7.4.*

У периоду од претходног самовредновања, Филозофски факулет је ангажовао једног асистента са тежиштем на педагогији са дидактиком са 70% радног времена и једног асистента са тежиштем на образовању наставника и инклузивном образовању са 50% радног времена. Такође, у реализацију вежби на мастер програму укључују се студенти докторских студија педагогије и психологије који уз менторство предметних наставника развијају педагошке, али и истраживачке компетенције у области образовања наставника.

*7.5.*

Улажу се напори да се наставници и сарадници благовремено и потпуно информишу о постојећим могућностима за професионални раст и развој, као што су: актуелни конкурси за различите облике усавршавања, прилике за коришћење стипендија, грантова и других потенцијалних видова материјалне подршке, позиви и подршка за учешће на научним и стручним скуповима и конференцијама у земљи и иностранству. Такође, Филозофски факултет је из својих средстава подржао научно-истраживачки пројекат “[Човек и друштво у доба кризе](https://nauka.f.bg.ac.rs/archives/50)”. Сем тога, иницира се и шири сарадња са универзитетима, институтима и сродним научно-истраживачким институцијама у земљи и иностранству. У претходном периоду Центар за образовање наставника је остварио сарадњу са Универзитетом у Бечу, Универзитетом у Ослу, Универзитетoм у Печују и Универзитетом у Осијеку.

*7.6.*

Наставни кадар који чествује у реализацији студијског програма је високог квалитета, на шта указују стручне компетенције, научна продуктивност, као и квалитет наставе који се редовно процењује од стране студената. Наставници који учествују у реализацији програма су учесници на бројним националним и међународним скуповима (често и ко-организатори), уредници и/или рецензенти реномираних интернационалних и домаћих научних часописа. Осим у настави, већина наставника и сарадника је укључена у научно-истраживачке и развојне пројекте које финансира министарство надлежно за послове науке и образовања, затим у пројекте које финансирају међународне институције, државне институције, као и у међународне, нарочито европске пројекте. Центар за образовање наставника је у претходном периоду учествовао у два пројекта: [WIIIDE](https://nauka.f.bg.ac.rs/archives/1782) – Инклузивни идентитети, интерсекционалност и различитост у образовању наставника и [Critical Change Labs](https://ars.electronica.art/criticalchangelab/en/).

Поједини наставници ангажовани су као чланови експертских група формираних од стране државних органа или угледних међународних институција из области образовања наставника. Овим се обезбеђује да наставници буду укључени у високо-квалитетне облике континуираног усавршавања, да буду у току са новим научним достигнућима и истраживачким резултатима, тако да могу да обезбеде највиши ниво наставе, упоредив са реномираним европским и светским универзитетима.

*7.7.*

Увођењем приступног предавања кандидата који се бирају у звање доцента, као и у звање ванредног професора, уколико немају одговарајуће педагошко искуство, омогућена је провера и оцена кандидата са аспекта: припреме предавања, структуре и квалитета садржаја предавања и динамичко-методичког аспекта извођења предавања. Провера квалитета наставника обезбеђује се анкетирањем студената, које се изводи према Правилнику Универзитета у Београду о студентском вредновању педагошког рада наставника. Анкета се спроводила у папирној форми, а резултати показују да су оцене квалитета рада наставног особља у просеку високо оцењене. Одељење при избору и унапређењу наставно-научног кадра посебно вреднује педагошке способности наставника и сарадника на основу резултата спроведених анкета. Додатно, повратне информације добијене у интензивним консултацијама са студентима мастер студија користе се и за унапређивање рада наставника.

### Анализа и процена тренутне ситуације с обзиром на претходно дефинисане циљеве, захтеве и очекивања

У наставку је дата анализа тренутне ситуације, с обзиром на претходно дефинисане циљеве, захтеве и очекивања, као и анализа слабости и повољних елемената који могу послужити као основ за даље планирање.

**SWOT анализа квалитета наставника и сарадника**

|  |  |  |  |  |
| --- | --- | --- | --- | --- |
| **ПРЕДНОСТИ** | | | **СЛАБОСТИ** | |
| Поступак избора наставника и сарадника је усаглашен са релевантном законском и подзаконском регулативом | | **+++** | Недостатак дугорочног плана запошљавања наставника и сарадника | **++** |
| Постоји јасно дефинисана политика праћења квалитета наставника и сарадника | | +++ | Недовољни финансијски ресурси за запошљавање нових наставника и сарадника | **+++** |
| Укљученост наставног особља у различите професионално развојне активности, како на националном, тако и на међународном нивоу | | +++ | Административне и финансијске тешкоће у ангажовању наставника и сарадника са других факултета, који су неопходни за остваривње интердисциплинарног програма | **+** |
| Квалитет наставног кадра се обезбеђује брижљивом селекцијом и избором на основу јавног поступка, уз обавезну проверу квалитета њиховог рада у настави | | **+++** | Неразвијеност методичких наука за више области наставног рада | ++ |
| Резултати анкетирања студената се узимају у обзир кроз континуирано праћење оцена за сваки семестар и поспешују планирање и даљи развоја наставничког кадра | | **++** | Оптерећеност наставника | +++ |
| Наставни кадар испуњава услов компетентности и способан је за реализацију акредитованих студијских програма и научно-истраживачког рада | | **+++** |  |  |
| Присутна је тежња наставника и сарадника ка сталном развоју и унапређивању сопствене научне и стручне компетентности | | **+++** | Слабе материјалне (финансијске) могућности за стимулисање усавршавања и међународне сарадње | **+** |
| Интердисциплинарни састав наставника и сарадника ангажованих на програму обезбеђује развој интердисциплинарног поља наставничког образовања | | **++** |  |  |
| Добра комуникација, сарадња и професионална размена наставника, нарочито међу наставницима обавезних предмета | | **+++** |  |  |
| **МОГУЋНОСТИ** | | | **ОПАСНОСТИ** | |
| Управа систематски прати и подстиче педагошке, истраживачке и стручне активности наставника и сарадника | **++** | | Постоји ризик да квалитетни млади докторанти који истражују образовање наставника неће наставити бављење овом области због немогућности запошљавања | **+++** |
| Развијање постојећих облика сарадње и заснивање нових облика сарадње на домаћем и међународном простору | **+++** | | Финансијска криза, као и начин вредновања наставника, утиче на већу заинтересованост младих наставника и сарадника за рад на пројектима уместо на унапређење наставног процеса. | **+++** |
| Повезивање наставника и сарадника са наставницима и сарадницима других научно-истраживачких институција у земљи и иностранству | **+++** | | Забрана запошљавања у јавном сектору која отежава запошљавање нових наставника и поред високе оптерећености | ++ |
| Постоји могућност за остваривање мобилности наставника и сарадника финансирана средствима из буџета међународних научних и стручних пројеката | **+++** | |  |  |
| Све већи значај који се на националном и међународном плану придаје наставничком образовању. | ++ | |  |  |
| Укљученост наставника на програму у доношење образовних политика и увођење образовних иновација (нпр. E-Twinning, Tempus, LearnIn) | + | |  |  |
| Скала за квантификацију процене: +++ → високо значајно; ++ → средње значајно; + → мало значајно, 0 → без значајности | | | | |

На основу прикупљених података и њихове анализе сматрамо да наставни кадар ангажован на мастер програму за образовање наставника предметне наставе задовољава постављене критеријуме за процену квалитета наставног особља. Приложена анализа даје смернице за даљи рад на унапређивању квалитета наставног особља.

### Анализа слабости и повољних елемената

Може се закључити да су захтеви Стандарда 7 у значајној мери испуњени. Ипак, и поред тога постоје одређени аспекти који би се могли унапредити. Од суштинског значаја је задржати и унапређивати процедуру континуираног праћења и оцене квалитета и компетенција наставног особља за наставни рад, уместо досадашњег фокуса на праћењу истраживачких компетенција и научне продукције. С обзиром на оптерећеност наставника ангажованих на обавезним предметима, потребно је обезбедити запошљавање нових наставника и сарадника.

### Предлози за побољшање и планиране мере

|  |  |  |  |
| --- | --- | --- | --- |
| **Активност** | **Реализатори** | **Време** | **Очекивани резултат** |
| **Запошљавање додатних наставника и сарадника на Филозофском факултету у Београду** | | | |
| 1. Запошљавање са пуним радним временом сарадника/наставника који би био ангажован на предметима студијског програма Образовање наставника предметне наставе | Декан Филозофског факултета | до 01.09.2026. | Потписан уговор о раду између Филозофског факултета и сарадника/наставника из уже научне области Дидактика са методиком или Општа психологија |
| **Регулисање сарадње са већим бројем наставника и сарадника са других факултета, како би се даље развијала интердисциплинарност студијског програма** | | | |
| 2. Активно укључивање наставника и сарадника са других факултета у активности Центра за образовање наставника, са првенственим циљем оснаживања методике наставе различитих предмета | Руководилац програма | до 01.09.2026. | Успостављена интердисциплинарна тематска мрежа високошколских наставника која се бави образовањем наставника |
| 3. Упућивање иницијативе за промену правилника Филозофског факултета који ограничава број ангажованих наставника са других факултета | Руководилац програма | до 01.09.2026. | Одобрено ангажовање најмање три наставника са других факултета који се укључују у реализацију наставе методичких предмета |
| **Развој компетенција високошколских наставника за методике наставе стручних предмета** | | | |
| 4. Организовање хоризонталне размене између наставника методичких предмета | Оља Јовановић | до 01.09.2026. | Хоризонталне размене наставника методичких предмета су организоване најмање једном у семестру |
| 5.Иницирање и реализација колаборативних истраживања у области методике наставе | Лидија Радуловић, Оља Јовановић | до 01.09.2026. | Објављен најмање један емпиријски чланак из области методике наставе у часопису националног значаја |
| **Дисеминација сазнања о савременим научним и педагошким сазнањима у области образовања наставника међу наставницима и сарадницима ангажованим на програму.** | | | |
| 6. Успостављање већа студијског програма које чине наставници и сарадници ангажовани на програму. | Руководилац програма | до 01.09.2026. | Успостављено Већа програма које чине наставници и сарадници ангажовани на програму. |
| 7. Организовање седница већа студијског програма са циљем размене актуелних тема и трендова у области образовања наставника. | Руководилац програма | до 01.09.2026. | Седнице Већа програма су организоване најмање два пута годишње. |
| 8. Организовање активности за студенте и младе истраживаче са циљем упознавања са образовањем наставника као истраживачким пољем | Руководилац програма | до 01.09.2026. | Активности за студенте и младе истраживаче организоване најмање два пута годишње. |

### Tабеле

**Табела 7.1. Преглед броја наставника по звањима и статус наставника у високошколској установи (радни однос са пуним и непуним радним временом, ангажовање по уговору)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Р.Б | Maтични број | Име, средње слово, презиме | Звање | | Датум  избора | | Проценат запослења у установи | | Ужа научна, уметн.однос.стручна област за коју је биран |
| 1. | 0207980710126 | Владета Д. Милин | Доцент | | 26.04.2022. | | 100 | | Педагошке и андрагошке науке (Дидактика са методиком) |
| 2. | 0210985730037 | Милан С. Станчић | Ванредни професор | | 23.07.2020. | | 100 | | Педагошке и андрагошке науке (Дидактика са методиком) |
| 3. | 0308963386529 | Емина Џ. Хебиб | Редовни професор | | 23.11.2022. | | 100 | | Педагошке и андрагошке науке (Школска педагогија) |
| 4. | 0710982710321 | Воин А. Милевски | Ванредни професор | | 24.01.2023. | | 100 | | Филозофија (Општа филозофија) |
| 5. | 0906967710023 | Марко Ј. Шуица | Редовни професор | | 08.07.2020. | | 100 | | Историјске, археолошке и класичне науке  (Историја српског народа у средњем веку са историјском географијом и старословенским језиком) |
| 6. | 1004965715400 | Данијела С. Петровић | Редовни професор | | 13.11.2019. | | 100 | | Психолошке науке (Општа психологија) |
| 7. | 1109979715299 | Ивана М. Јеремић | Доцент | | 26.03.2024. | | 100 | | Педагошке и андрагошке науке (Општа педагогија са методологијом и историјом педагогије) |
| 8. | 1301972715380 | Љиљана Д. Раденовић | Редовни професор | | 14.04.2021. | | 100 | | Филозофија (Општа филозофија) |
| 9. | 1301977715230 | Драгана Ж. Димитријевић | Ванредни професор | | 22.10.2019. | | 100 | | Историјске, археолошке и класичне науке  (Класичне науке) |
| 10. | 1410985185015 | Оља С. Јовановић Милановић | Доцент | | 12.07.2023. | | 100 | | Психолошке науке (Општа психологија) |
| 11. | 1806962767018 | Наташа Б. Матовић | Редовни професор | | 31.01.2024. | | 100 | | Педагошке и андрагошке науке (Општа педагогија са методологијом и историјом педагогије) |
| 12. | 2006963715132 | Лидија Р. Радуловић | Ванредни професор | | 29.03.2022. | | 100 | | Педагошке и андрагошке науке (Дидактика са методиком) |
| 13. | 2101963725041 | Кристинка Ч. Овесни | Редовни професор | | 08.07.2020. | | 100 | | Педагошке и андрагошке науке (Андрагогија) |
| 14. | 2108970715161 | Исидора Н. Јарић | Редовни професор | | 23.11.2022. | | 100 | | Социолошке науке |
| 15. | 2202964225019 | Катарина Р. Поповић | Редовни професор | | 27.05.2020. | | 100 | | Педагошке и андрагошке науке (Андрагогија) |
| 16. | 2312980715379 | Милица С. Божић Маројевић | Ванредни професор | | 08.11.2022. | | 100 | | Историјске, археолошке и класичне науке (Историја ликовних уметности и архитектуре) |
| 17. | 2404986715143 | Наташа М. Симић | Виши научни сарадник | | 28.10.2020. | | 100 | | Психолошке науке |
| 18. | 2811979715310 | Јелена Б. Павловић | Ванредни професор | | 26.10.2021. | | 100 | | Психолошке науке (Општа психологија) |
| 19. | 3004983715067 | Маја М. Максимовић | Доцент | | 27.10.2020. | | 100 | | Педагошке и андрагошке науке (Андрагогија) |
| 20. | 3110955710097 | Драган Б. Попадић | Редовни професор | | 10.11.2010. | | 100 | | Психолошке науке (Општа психологија) |
| 21. | 1310960715031 | Главендекић М. Милка | Редовни професор | | 23.12.2010 | | ангажовање по уговору | | Шумарство (Заштита шума и украсних биљака) |
| 22. | 2009962710470 | Бајчетић И. Милош | Ванредни професор | | 02. 03. 2021. | | ангажовање по уговору | | Медицинске науке (Хистологија и ембриологија) |
|  | | | |  | |  | |

**Табела 7.2. Преглед броја сарадника и статус сарадника у високошколској установи (радни однос са пуним и непуним радним временом, ангажовање по уговору)**

**A. Сарадници у радном односу са пуним или непуним радним временом**

|  |  |  |  |  |  |  |
| --- | --- | --- | --- | --- | --- | --- |
| **Р.**  **б.** | **Матични број** | **Име, средње слово, презиме** | **Звање** | **Датум избора** | **%**  **запослења** | **Ужа научна, уметничка односно стручна област за коју је биран** |
| 1. | 1312993710003 | Лука Ђ. Николић | Асисте т | 1.10.2021. | 70% | Педагошке и андрагошке науке (Дидактика са методиком) |
| 2. | 1410992715062 | Катарина З. Мићић | Асистент | 29.2.2024. | 50% | Општа психологија |
| ***Напомена*: Рецензентска комисија ће, случајним избором, проверити уговоре о ангажовању** | | | | | | |

### Прилози

[**Прилог 7.1.**](Prilozi/Прилог%207.1.doc) Правила о ближим условима за избор наставника и сарадника Филозофског факултета у Београду

[**Прилог 7.2.**](Prilozi/Прилог%207.2.docx)Однос укупног броја студената (број студената одобрен акредитацијом помножен са бројем година трајања студијског програма) и броја запослених наставника на нивоу установе

## Стандард 8: Квалитет студената

### Опис актуелног стања

*8.1.*

Услови уписа на мастер студије су јасно дефинисани и благовремено доступни јавности како путем [званичног сајта Факултета](https://www.f.bg.ac.rs/buduci_studenti/vestiBS), тако и кроз заједнички Конкурс који објављује Министарство просвете, а који је доступан на званичном сајту [Универзитета у Београду](https://www.bg.ac.rs/upis/). Додатне информације о мастер програму за образовање наставника предметне наставе су доступне на [подстраници ЦОН-а](https://www.f.bg.ac.rs/con/student). Поред наведеног, будући студенати актуелна обавештења и дешавања са Филозофског могу пратити и преко Instagram профила: filozofski\_fakultet\_bg, исто тако о свим активностима и детаљима везаним за упис и студирање могу се информисати код одговарајуће службе Факултета – Службе за студентске послове. Такође, Факултет штампа брошуре о програмима Филозофског факултета, а током летњег семестра реализује „Дан отворених вратаˮ који заинтересованим кандидатима даје могућност информисања о свим детаљима везаним за упис и студирање.

*8.2.*

При селекцији студената за упис на мастер академске студије, рангирање кандидата врши се на основу просечне оцене на основним студијама, дужине студирања и резултата оствареног на пријемном испиту. Укупно је могуће остварити највише 100 бодова. Пријемни испит на мастер програму за образовање наставника предметне наставе носи највише 40 поена, при чему је потребно остварити најмање 10 поена да би кандидат био рангиран. Пријемни испит за МАСТС се полаже писано и усмерен је на испитивање перспектива о наставнику, настави и образовању, на испитивање мотивације кандидата за професију наставник, као и на умеће разумевања текстова из области наука о образовању. Имајући то у виду, припремање за полагање пријемног испита не подразумева учење из унапред дефинисане литературе, већ промишљање о питањима релевантним за професију наставник.

*8.3.*

Једнакост и равноправност студената по свим основама су загарантовани и негују се од настанка Факултета, што је дефинисано општим актом Факултета. Права и обавезе студената дефинисане су и Статутом Универзитета у Београду који Факултет у потпуности поштује (доступна су на званичном сајту Универзитета у Београду, <http://www.bg.ac.rs/sr/univerzitet/univ-propisi.php>). Упис особа са инвалидитетом врши се у складу са актуелним [Општим условима конкурса за упис студената на основне академске и интегрисане академске студије Универзитета у Београду](https://www.bg.ac.rs/wp-content/uploads/2024/04/OAS-IAS-opsti-uslovi24.pdf). Особе са инвалидитетом могу се уписати у прву школску годину основних и интегрисаних студија, на Универзитету у Београду и факултетима у његовом саставу кроз Програм афирмативне мере за упис лица са инвалидитетом који доноси Влада Републике Србије. Студенти који у прву школску годину основних и интегрисаних студија на Универзитету у Београду нису уписани кроз Програм афирмативне мере, а код којих је након оствареног уписа наступио инвалидитет, могу да остваре право на упис у наредне школске године основних и интегрисаних студија као лица са инвалидитетом а у складу са Правилником о начину утврђивања статуса кандидата и студента са инвалидитетом. Више информација о начину уписа особа са инвалидитетом, доступно је на следећем линку: <https://www.bg.ac.rs/upis-osoba-sa-invaliditetom/> Међутим, ова правила се не односе на упис на мастер академске студије.

*8.4.*

Обавеза редовног похађања наставе дефинисана је [Правилником о оцењивању и испитима](https://www.f.bg.ac.rs/files/akta/Prav-oOI.doc) Филозофског факултета у Београду. Према истом правилнику, наставник је обавезан да на почетку наставе упозна студенте са, између осталог, организацијом наставе по недељама односно данима, са обавезама студената, начином праћења њиховог рада, као и да редовно прати и документује похађање наставе.

*8.5.*

Наставници и сарадници Филозофског факултета у обавези су да поштују одредбе из Правилника о оцењивању и испитима, који је доступан на званичном сајту Факултета. У оквиру силабуса сваког од предмета, који су доступни на интернет страници Факултета, дефинисан је начин праћења и оцењивања студената, док је наставник обавезан да на почетку наставе упозна студенте предвиђеним облицима предиспитних активности, начином праћења њиховог рада и оцењивања, структуром и садржајем испита, расподелом укупног броја поена и начином формирања коначне оцене. У оквиру мастер програма за образовање наставника, поред силабуса који су доступни на интернет страници Факултета и усмене информације на уводним предавањима, информације о оцењивању су доступне на Google учионицама предмета.

*8.6, 8.7, 8.8, 8.9. и 8.10.*

Факултет систематично испитује пролазност на испитима из сваког предмета. Факултет води трајну евиденцију о положеним испитима. Оцена добијена на испиту уписује се у: индекс студента и електронски запис, који се чува и у штампаној форми. На мастер академским студијама Центра за образовање наставника прате се резултати оцењивања и пролазност студената, и на основу њих се планирају измене у програму предмета. На основу [Табеле 8.2.](#tabela82) може се видети да је успешност студената на овом програму у претходном периоду била веома ниска.

*8.11.*

Заступљеност студената присутна је у свим сегментима управљања и одлучивања на Факултету, што је у складу са Законом о високом образовању и Статутом Факултета, а њихови представници редовно присуствују седницама комисија и Наставно-научног већа Факултета. Студентски парламент редовно одржава седнице на којима се расправља о студентским питањима. Студентски парламент делегира представнике студената у телима и органима Факултета и стара се о заштити и интересима права студената. Осим преко Студентског парламента, студенти имају могућност да се током семестра индивидуално обрате управи Факултета (декану, продеканима) у терминима који су посебно дефинисани. Учешће студената у процени квалитета студијских програма обезбеђено је кроз студентске анкете којима се оцењују услови студирања и рад служби Факултета.

Студенти мастер програма за образовање наставника углавном нису укључени у студентска тела, између осталог из разлога што су студенти овог мастер програма у просеку старији од студената других студијских програма, углавном су запослени, па имају тешкоће да ускладе обавезе на послу, са обавезама на Факултету, али и због једногодишњег трајања мастер програма обично немају времена да се упознају са начином рада студентских тела и да се у њима ангажују. Међутим, у последњој евалуацији коју је радна група спровела са актуелним студентима, један од студената је истакао потребу за укључивањем студената у студентске организације.

### Анализа и процена тренутне ситуације с обзиром на претходно дефинисане циљеве, захтеве и очекивања

**SWOT анализа квалитета студената**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Јасно дефинисане и јавности доступне процедуре које се односе на упис студената, као и на напредовање студената током студирања. | **+++** | Мали број заинтересованих кандидата који се пријављују за упис на мастер академске студије за образовање наставника предметне наставе. | **+++** |
| Све релевантне информације о акредитованом студијском програму и детаљне информације о свим предметима налазе се на званичном сајту Факултета. | **+++** | Ниска приступачност простора на Факултету студентима са хендикепом. | **+** |
| Једнакост и равноправност студената по свим основама су гарантовани правним актима. | **+++** | Велики број студената мастер програма су запослени, те је изазовно пронаћи термине у којима би се обезбедило редовно похађање наставе свих. | **+++** |
| Процедура оцењивања студената је јасно дефинисана. | **+++** | Због специфичности наших студената (обично старији студенти, који су завршили друге факултете и већ раде), не препознају себе као студенте, те нису у довољној мери присутни у студентским телима. | **++** |
| **МОГУЋНОСТИ** | | **ОПАСНОСТИ** | |
| Постоје иницијативе усмерене на промоцију наставничке професије. |  | Низак углед професије наставник у друштву, због чега је све мањи број заинтересованих за програме образовања наставника. | **+++** |
|  |  | Непостојање стандарда за квалитет програма за образовање наставника, услед чега расте број програма који се нуде, а који су ниског квалитета. | **+++** |
| Скала за квантификацију процене: +++ → високо значајно; ++ → средње значајно; + → мало значајно; 0 → без значајности | | | |

### 

### Анализа слабости и повољних елемената

Преглед показатеља указује да је Стандард 8 највећим делом испуњен. Наиме, студенти су увремењено информисани о условима уписа на мастер програм, правилима похађања наставе, као и критеријумима и начину оцењивања. Наиме, поред постојећих факултетских процедура, наставници и сарадници на мастеру за образовање наставника предметне наставе припремају додатне информације за програм у целини и појединачне предмете који се комуницирају на различите начине - имејлом, путем званичне интернет странице Факултета, на уводним часовима програма и предмета, на Google учионицама. Ипак, мали број заинтересованих за образовање, а посебно за програме образовања наставника, утиче на уписну политику и отежава селекцију кандидата.

### Предлози за побољшање и планиране мере

|  |  |  |  |
| --- | --- | --- | --- |
| Акциони план за Стандард 8 | | | |
| **Активност** | **Одговоран** | **Рок за извршење** | **Очекиван резултат** |
| Промоција мастер програма за образовање наставника предметне наставе | Продекан за наставу  Руководилац програма | Континуирано | Већи број заинтересованих за упис на програм |
| Иницирање и учествовање у иницијативама које су усмерене на развијање стандарда квалитета програма | Декан  Руководилац програма  Наставници и сарадници на програму | Континуирано | Постојање и примена релевантних стандарда квалитета образовања наставника који обезбеђују матичност установе и компетентност високошколских наставника за образовање наставника |
| Активирање алумни удружења студената | Декан  Продекан за наставу  Студентска служба | Континуирано | Алумни удружење студената које окупља бивше и садашње студенте и тежи унапређењу и чувању веза између студената и програма |

### Табеле

**Табела 8.1. Преглед броја студената по степенима, студијским програмима, и годинама студија на текућој школској години.**

|  |  |  |  |  |  |
| --- | --- | --- | --- | --- | --- |
| **Р.**  **б.** | **Назив студијског програма и поље** | **Акредитован број студената за упис у прву годину** | **Стварно уписани у текућу школску годину (2018/19))** | | |
| **I год** | **II +IIIгод** | **збир** |
| **МАС - Мастер академске студије** | | | | | |
| **1.** | **Мастер програм за образовање наставника** | **25** | **16** | **4+10** | **30** |
|  | **Укупан број студената (МАС)** | **25** | **16** | **4+10** | **30** |

**Табела 8.2. Стопа успешности студената. Овај податак се израчунава за студенте који су дипломирали у претходној школској години (до 30.09) а завршили студије у року предвиђеном за трајање студијског програма**

**\* Студенти који су дипломирали у претходној школској години (до 30.09) а завршили студије у предвиђеном року (успешни студенти)**

**\*\* Студенти уписани у I годину у генерацији успешних студента (из претходне колоне)**

**\*\*\* Однос броја упешних студената и броја уписаних у I годину у генерацији успешних студената у %**

|  |  |  |  |  |  |  |
| --- | --- | --- | --- | --- | --- | --- |
| **Р.**  **б.** | **Назив студијског програма и поље** | **\*Број успешних студената** | **\*\*Број уписаних у I годину студија у генерацији успешних студената** | | **\*\*\*%**  **успешних студената** | |
| **MAС – Мастер академске студије** | | | | | | |
| **1.** | **Мастер програм за образовање наставника** | **-** | | **11** | | **-** |
|  | **Укупно (MAС)** | **-** | | **11** | | **-** |
|  |  |  |  |  |  |  |

**Табела 8.3. Број студената који су уписали текућу школску годину у односу на остварене ЕСПБ бодове (60), (37-60) (мање од 37) за све студијске програме по годинама студија - Подаци за школску 22-23**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **\*Ниво студија** | **I год.** | | | **II год.** | | | **III год.** | | |
| **60** | **37-60** | **испод 37** | **60** | **37-60** | **испод 37** | **60** | **37-60** | **испод 37** |
| **Mастер за обр. наставника** | **-** | **7** | **-** | **-** | **6** | **-** | **-** | **3** | **-** |

### Прилози

[**Прилог 8.1**](Prilozi/Прилог%208.1..doc). Правилник о процедури пријема студената: Правила мастер академских студија

[**Прилог 8.2**.](Prilozi/Прилог%208.2%20и%208.3.doc) Правилник о оцењивању: Правилник о оцењивању и испитима

[**Прилог 8.3.**](Prilozi/Прилог%208.2%20и%208.3.doc)Процедуре и корективне мере у случају неиспуњавања и одступања од усвојених процедура оцењивања: Правилник о оцењивању и испитима (чл.17, чл.18, чл. 47)

## Стандард 9: Квалитет уџбеника, литературе, библиотечких и информатичких ресурса

### Опис актуелног стања

*9.1.* и *9.2.*

Уџбеници и литература неопходни за савладавање програма сваког од предмета унапред су познати и саставни су део програма предмета који су објављени на [сајту Факултета](https://www.f.bg.ac.rs/con/program_studija_2.php). Значајан део обавезних извора за учење који су предвиђени силабусима предмета доступни су студентима у библиотекама и/или у електронском формату доступном студенту преко Google учионице ([Прилог 9.4.](Prilozi/Прилог%209.4..png)). За предмете за које није предвиђен уџбеник, обезбеђују се збирке текстова за спремање испита (хрестоматије, „ридери“). Значајан број извора за учење су уџбеници и монографије чији су аутори наставници који су ангажовани на мастер програму за образовање наставника ([Прилогу 9.2](Prilozi/Прилог%209.2.docx).).

Квалитет литературе за учење проверава се и редовним испитивањем мишљења студената. Кроз студентску евалуацију која се редовно спроводи крајем сваког семестра студенти изражавају своју процену тврдње “Литература и остали материјали за предмет су били адекватни и лако доступни” и резултати ове евалуације показују да студенти високо оцењују оствареност ове тврдње за предмете на програму. Како се види у табели y наставку, резултати испитивања актуелних и алумни студената показују да је литература предвиђена програмима предмета доступна и релевантна.

|  |  |  |  |  |  |  |
| --- | --- | --- | --- | --- | --- | --- |
| Тврдња | Дипломирани студенти | | | Актуелни студенти | | |
| N | AS | SD | N | AS | SD |
| Била је доступна сва обавезна литература. | 21 | 4,81 | 0,51 | 11 | 4,91 | 0,30 |
| Обим литературе је одговарао предвиђеном оптерећењу за предмете. | 21 | 4,57 | 0,87 | 11 | 4,63 | 0,67 |
| Литература је била корисна за учење. | 21 | 4,76 | 0,62 | 11 | 4,54 | 0,69 |

Наставници на студијским програмима се суочавају са проблемом обезбеђивања литературе у електронском формату чија би доступност била обезбеђена уз поштовање ауторских права. Такође, литература прилагођена за особе са хендикепом није доступна на нивоу Факултета.

*9.3.*

Праћење и обезбеђивање квалитета уџбеника, литературе, библиотечких и информатичких ресурса регулисано је [Стратегијом обезбеђивања квалитета](https://www.f.bg.ac.rs/zaposleni/samovrednovanje) и [Акционим планом за спровођење Стратегије обезбеђивања квалитета](https://www.f.bg.ac.rs/zaposleni/samovrednovanje) на нивоу Факултета. Овим документима прописане су мере и индикатори унапређења ових ресурса, како би они омогућили савремено извођење наставе, доступност савремених извора и адекватне услове за учење. Уџбеници и друга литература набављају се у складу са [Правилником о стандардима и поступцима за обезбеђивање квалитета и самовредновање](https://www.f.bg.ac.rs/pravna_akta)*.* Обезбеђивању квалитета уџбеника и литературе доприноси и издавачка делатност Факултета, која је регулисана [Правилником о издавачкој делатности](https://www.f.bg.ac.rs/pravna_akta) ([Прилог 9.1.a](Prilozi/Прилог%209.1.а.doc)). Процедуре и документа о којима је реч биле су предмет претходног факултетског извештаја о самоевалуацији.

*9.4.* и *9.5.*

Студенти мастер програма за образовање наставника, као и наставници и сарадници ангажовани на програму користе библиотечке и информатичке ресурсе Филозофског факултета. Студентима стоји на располагању 10 одељењских библиотека. Све библиотеке имају читаоницу за студенте и сопствени депо у непосредној близини читаонице. За претраживање књижних фондова корисницима стоје на располагању класични лисни каталози (ауторски, предметни), а од 2003. године електронски каталог посредством програмског система COBISS.SR. У читаоницама студентима стоје на располагању терминали, прикључени на академску мрежу, за претраживање електронских каталога и база стручне периодике. Организација и начин рада библиотека регулисани су [Правилником о раду Библиотека Филозофског факултета](https://www.f.bg.ac.rs/pravna_akta). На нивоу факултета делује [Комисија за библиотеке](https://www.f.bg.ac.rs/zaposleni/komisije) која доноси одлуке од значаја за рад библиотека и координира њихову делатност.

За студенте, као и за наставнике и сараднике мастер програма за образовање наставника посебно су релевантне Библиотека одељења за психологију и Библиотека одељења за педагогију и андрагогију. Ове библиотеке располажу различитим типовима библиографске грађе (књигама, монографијама, уџбеницима, зборницима радова, енциклопедијама, часописима, докторским дисертацијама, магистарским тезама, мастер и дипломским радовима и другим публикацијама), како на српском језику, тако и на страним језицима и овај фонд се континуирано допуњава куповином, на основу исказаних потреба наставног и научног особља, а у складу са материјалним могућностим, као и поклонима институција и појединаца. Приказ броја и врсте библиотечких јединица у овим библиотекама дати су у табелама [9.1.а.](#tabela91a) и [9.1.б.](#tabela91b) Релевантна литература за студенте овог мастер програма могу бити и библиотеке других одељења, целокупан библиотечки фонд факултетских библиотека се налази у [Каталогу филозофксог факултета](https://plus.cobiss.net/cobiss/sr/sr/bib/search?db=ffbg) на [сајту Факултета](https://www.f.bg.ac.rs/studenti/biblioteke), као и *Узајамни електронски каталог*. Библиотеке су учлањене у заједницу универзитетских библиотека Србије и саставни су део Виртуелне библиотеке Србије чиме је корисницима омогућено претраживање грађе путем електронског каталога посредством програмског система COBISS.SR. Оваква доступност извора релевантна је како за потребе наставе и израде мастер радова, тако и за припрему наставе и научни рад наставног особља.

Студентима и запосленима доступни су библиотечки рачунари и рачунари у холовима Факултета прикључени на академску мрежу, који омогућавају претраживање библиотечке грађе и других релевантних фондова.

*9.6.*

Филозофски факултет располаже техничком и информатичком опремом за савремено извођење наставе. Није лако раздвојити информатичке ресурсе којима располаже Центар за образовање наставника као факултетска јединица која реализује овај програм од ресурса целог факултета, јер се ти ресурси деле и на располагању су наставницима и студентима свих одељења. У учионицама у којима се одвија настава на програму инсталирана је опрема за презентацију наставних садржаја – рачунари и пројектори. Студентима су на располагању услужни рачунари у холовима Филозофског факултета, као и рачунарска учионица, која располаже потребним бројем рачунара са приступом Интернету преко академске мреже. Тиме је омогућен приступ базама података које су релевантне за научне и наставне сврхе. Истовремено, ови ресурси нису довољни за број студената за које је намењен (учионица је стално заузета, један рачунар на спрату за студенте свих нивоа студија на најмање две студијске групе је мало, у простору у коме се налази Центар за образовање наставника не постоји рачунар који би био намењен студентима). Ови недостаци се надокнађују тако што студенти користе сопствену опрему, а повремено и рачунаре из учионица, кабинета и рачунаре наставника).

Попис информатичких ресурса Филозофског факултета дат је у [Табела 9.2.](#tabela92) Листа опреме у власништву високошколске установе која се користи у наставном процесу и научно-истраживачком раду дата је у [Табели 11.2](Tabele/Табела%2011.2.pdf). Знатни су информатички ресурси којима Филозофски факултет у Београду располаже, али је сталан проблем обезбеђивање одговарајућих, лиценцираних софтверских алата.

*9.7. до 9.10*

Студенти имају прилике да се упознају са начином рада у библиотеци, будући да им је на сајту Факултета доступан [Правилник о раду библиотека](https://www.f.bg.ac.rs/pravna_akta) и [Упутства за коришћење библиотека](https://www.f.bg.ac.rs/studenti/biblioteke). Особље у библиотекама је компетенто, али немамо податке о мишљењу студената нашег програма у вези са мотивисаности особља у библиотекама. Библиотечке читаонице су позициониране у простору погодном за рад, али немамо податке о мишљењу студената овог програма о том питању, као ни довољно информација о просторијама за смештај библиотечког фонда.

### Анализа и процена тренутне ситуације с обзиром на претходно дефинисане циљеве, захтеве и очекивања

**SWOT анализа квалитета уџбеника, литературе, библиотечких и информатичких ресурса**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Постојање општих аката о уџбеницима и издавачкој делатности | **+** | Непокривеност целокупног простора Факултета стабилни Интернетом задовољавајуће брзине | **++** |
| Разноврсност и обимност библиотечког фонда | **+++** | Застарела или неадекватна литература на српском језику за поједине области (нпр. инклузивно образовање) | +++ |
| Поседовање основних информатичких ресурса – рачунара и друге опреме, интернета, приступ референтним базама података часописа, уџбеника и других литературних извора серијских и монографских публикација | **++** | Факултет нема фондове којима би обезбедио литературу за студенте у електронском формату уз надокнаду за ауторска права | + |
| Развијен је репозиторијум радова наставника и сарадника Филозофског факултета, који чини многе електронске изворе доступним | **++** | Факултет не обезбеђује литературу приступачну за студенте са хендикепом | +++ |
| Радно време библиотека, читаоница и Рачунарског центра прилагођено је потребама студената, наставника и сарадника | **++** |  |  |
| Коришћење различитих бесплатних онлајн алата у настави | **++** |  |  |
| Доступност референтних база података часописа, уџбеника и других извора литературе | **+++** |  |  |
| **МОГУЋНОСТИ** | | **ОПАСНОСТИ** | |
| Улагање у дигитализацију постојећег библиотечког фонда, посебно издања која се не издају више | + | Недовољан ниво улагања релевантних министарстава у информатичку инфраструктуру Факултета | **+** |
|  |  | Будући да студенти мастер програма за образовање наставника имају различито претходно образовање и навике у учењу, постоји опасност да нису навикнути на учење из литературе, већ да очекују постојање уџбеника у коме би биле сумиране и једнозначно интерпретиране информације | + |
|  |  | Проналажење баланса између извора за учење о најновијим резултатима истраживања и извора који омогућавају стицање основних сазнања из области, релевантних за студенте мастер програма за образовање наставника | + |
|  |  | Тендерска процедура значајно негативно утиче на набавку библиотечких ресурса: на поједине наслове се дуго чека, пропуштају се сајамски и други попусти и погодности које нуде издавачи, отежана је могућност набавке часописа директно од издавача | + |
| Скала за квантификацију процене: +++ → високо значајно; ++ → средње значајно; + → мало значајно; 0 → без значајности | | | |

### Анализа слабости и повољних елемената

Већ урађено:

* сарадња са факултетским библиотекама у вези са набавком литературе потребне за реализацију наставе

### Предлози за побољшање и планиране мере

|  |  |  |  |
| --- | --- | --- | --- |
| Акциони план за Стандард 9 | | | |
| **Активност** | **Одговоран** | **Рок за извршење** | **Очекиван резултат** |
| Унапређивање приступачности мастер студија | | | |
| Успоставити сарадњу са Народном библиотеком Србије са циљем обезбеђивања прилагођених уџбеника | Продекан за наставу  Руководилац програма | 30.09.2025. | Прилагођени уџбеници су доступни свим студентима |
| Обезбедити финансијска средства за набавку асистивне технологије за студенте и наставнике | Декан  Продекан за финансије  Руководилац програма | 30.09.2025. | Студенти са хенидкепом могу користити литературу и рачунаре ослањајући се на доступну асистивну технологију на факултету |
| Унапредити услове за рад и учење | | | |
| Обезбеђивање стабилне и брзе интернет конекције у свим просторијама Филозофског факултета | РДЦ  Продекан за финансије | 30.09.2025. | Несметано коришћење онлајн ресурса за учење и наставу у свим просторијама Филозофског факултета |
| Обезбеђивање приступа академској мрежи у свим просторијама Факултета. | РДЦ  Продекан за науку | 30.09.2025. |
| Повећање улагања у осавремењивање информатичких и библиотечких ресурса. | Декан  Продекан за финансије | Континуирано |

### Табеле

**Табела 9.1а.** Број и врста библиотечких јединица у високошколској установи библиотеке одељења за педагогију и андрагогију

|  |  |  |
| --- | --- | --- |
| Р. б. | Библиотечке јединице | Број |
| 1. | Књиге на српском језику | 58674 |
| 2. | Књиге на страним језицима | 14000 |
| 3. | Књиге на језицима националних мањина | 2653 |
|  | УКУПНО | 75324 |
| 1. | Монографије на српском језику | 15611 |
| 2. | Монографије на страним језицима | 12096 |
| 3. | Монографије на језицима националних мањина | 2653 |
|  | УКУПНО | 30360 |
| 1. | Часописи на српском језику | 133 |
| 2. | Часописи на страним језицима | 159 |
| 3. | Часописи на језицима националних мањина | 26 |
|  | УКУПНО | 318 |
| 1. | Уџбеници на српском језику | 285 |
| 2. | Уџбеници на страним језицима | 676 |
| 3. | Уџбеници на језицима националних мањина | 118 |
|  | УКУПНО | 1079 |
| СВЕГА | |  |

**Табела 9.1.б**. Број и врста библиотечких јединица у високошколској установи библиотеке одељења за психологију

|  |  |  |
| --- | --- | --- |
| Р. б. | Библиотечке јединице | Број |
| 1. | Књиге на српском језику | 7771 |
| 2. | Књиге на страним језицима | 10673 |
| 3. | Књиге на језицима националних мањина | 354 |
|  | УКУПНО | 18798 |
| 1. | Монографије на српском језику | 2826 |
| 2. | Монографије на страним језицима | 512 |
| 3. | Монографије на језицима националних мањина | 24 |
|  | УКУПНО | 3362 |
| 1. | Часописи на српском језику | 91 |
| 2. | Часописи на страним језицима | 157 |
| 3. | Часописи на језицима националних мањина | 2 |
|  | УКУПНО | 250 |
| 1. | Уџбеници на српском језику | 3368 |
| 2. | Уџбеници на страним језицима | 431 |
| 3. | Уџбеници на језицима националних мањина | 153 |
|  | УКУПНО | 3952 |
| СВЕГА | |  |

**Табела 9.2.** Попис информатичких ресурса

|  |  |  |
| --- | --- | --- |
| Редни  број | Назив опреме | Број |
| 1. | Информатичке лабораторије/учионице | 4 |
| 2. | Рачунари у кабинетима наставника и сарадника | 252 |
| 3. | Рачунари у службама | 37 |
| 4. | Рачунари у салама за предавања | 46 |
| 5. | Сервери | 8 |
| 6. | Видео бимови | 45 |
| 7. | Опрема за студије на даљину | 4 |
| 8. | Oстало (штампачи, скенери, монитори, др.) | 452 |

### Прилози

[**Прилог 9.1.а.**](Prilozi/Прилог%209.1.а.doc)**,**  [**Прилог 9.1.б.**](Prilozi/Прилог%209.1.б.pdf) Правилник о уџбеницима

[**Прилог 9.2**.](Prilozi/Прилог%209.2.docx) Списак уџбеника и монографија наставника и сарадника на програму

[**Прилог 9.3.**](Prilozi/Прилог%209.3.docx) Однос броја уџбеника и монографија (заједно) чији су аутори наставници ангажовани на програму

[**Прилог 9.4.**](Prilozi/Прилог%209.4..png) Показатељ доступности литературе

## Стандард 10: Квалитет управљања високошколском установом и квалитет ненаставне подршке

### Опис актуелног стања

*10.1.* и *10.2.*

Центар за образовање наставника, као јединица Филозофског факултета ради у складу са законским и подзаконским прописима, прописима Универзитета у Београду и општим и посебним актима која се доносе на нивоу факултета. Органи управљања, њихове надлежности и одговорности у организацији и управљању високошколском установом регулисани су [*Статутом Филозофског факултета*](https://www.f.bg.ac.rs/files/akta/Statut_2018.doc)*.*Органи Факултета су: орган управљања (Савет Факултета), орган пословођења (декан, три продекана из редова наставника и студент продекан), стручни органи (Наставно-научно веће, Изборно веће, Веће одељења, Веће катедре, Веће наставне јединице и Веће научне јединице)и студентски парламент. Рад органа Факултета регулисан је [пословницима о раду](https://www.f.bg.ac.rs/pravna_akta).

Рад Центра за образовање наставника је регулисан чл. 185 и чл. 186 [Статута Филозофског факултета](https://www.f.bg.ac.rs/files/akta/Statut_2018.doc). Овим документом предвиђено је да се о пословима који се обављају у Центру за образовање наставника, као наставне јединице Филозофског факултета, стара Веће наставне јединице, као и да Центром за образовање наставника руководи управник. Начин управљања Центром одвија се у складу са Статутом Филозофског факултета.

Будући да су наставници и сарадници који су ангажовани на мастер програму за образовање наставника уједно и наставници и сарадници различитих одељења Филозофског факултета, они учествују у избору и могу бити бирани за органе управљања и комисије Филозофског факултета као представници Центра за образовање наставника и као представници одељења на којима су ангажовани.

*10.3.* и *10.4.*

Квалитет управљања високошколском установом и квалитет ненаставне подршке се обезбеђује утврђивањем надлежности и одговорности органа управљања, запослених у ненаставним јединицама Факултета и праћењем и евалуацијом њиховог рада. [*Правилником о стандардима и поступцима за обезбеђивање квалитета и самовредновање*](https://www.f.bg.ac.rs/files/akta/Prav-samovred.doc) посебно су регулисани Стандарди за обезбеђивање квалитета управљања Факултетом и поступци за обезбеђивање остварености овог стандарда (Стандард 10 у овом Правилнику). Истим *Правилником* регулисани су и Стандарди за обезбеђивање квалитета ненаставне подршке и поступци за обезбеђивање остварености овог стандарда (Стандард 11 у овом Правилнику).

*10.5.*

Заснивање радног односа и напредовања ненаставног особља регулисано је Правилником о раду и [Правилником о унутрашњој органзизацији и систематизацији радних места на Филозофском факултету у Београду](https://www.f.bg.ac.rs/files/akta/Prav-oSP_02_2024.pdf).

1*0.6.*

[*Правилником о стандардима и поступцима за обезбеђивање квалитета и самовредновање*](https://www.f.bg.ac.rs/files/akta/Prav-samovred-stand.doc)регулисани су начини процењивања деловања управљачког и ненаставног особља (Стандарди 10 и 11 у овом Правилнику). У овом документу је предвиђено да наставници и сарадници, као чланови Наставно-научног већа, као и чланови Студентск*о*г парламента, једном у три године вреднују рад Декана и Савета.

*10.7.*

[*Правилником о стандардима и поступцима за обезбеђивање квалитета и самовредновање*](https://www.f.bg.ac.rs/files/akta/Prav-samovred-stand.doc) *(чл. 31)* регулисано је да је број запослених који се запошљавају на Факултету у складу са уредбама и нормативима Универзитета и Факултета, као и да се при одлучивању о запошљавању поштују принципи рационалности, функционалности и ефикасности.

У Центру за образовање наставника нема запослених ненаставних радника. Послове секретара ЦОН-а обављају наставници и сарадници, а административне активности на мастер програму за образовање наставника обавља секретар Одељења за педагогију и андрагогију и, једним делом, секретар Одељења за психологију. Оваква организација је изнуђена ограничењима која произилазе из норматива и финансијских прилика на Факултету.

*10.8.*

[*Правилником о стандардима и поступцима за обезбеђивање квалитета и самовредновање*](https://www.f.bg.ac.rs/files/akta/Prav-samovred-stand.doc) предвиђено је да Факултет, у складу са финансијским могућностима, а према процењеним потребама и мотивисаности ненаставног особља, обезбеђује ненаставном особљу перманентно образовање и усавршавање на професионалном плану.

### Анализа и процена тренутне ситуације с обзиром на претходно дефинисане циљеве, захтеве и очекивања

**SWOT анализа квалитета управљања установом**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Надлежности органа управљања, пословођења и стручних органа су дефинисане документима Филозофског факултета | **++** | Систематизација радних места не обезбеђује запошљавање нових наставника, сарадника и ненаставног особља када дође до развијања нових студијских програма (што је био случај при развијању мастер програма за образовање наставника) | **+++** |
| У раду Факултета руководи се процедурама дефинисаним релевантним документима | **++** | Студенти мастер програма за образовање наставника нису укључени у факултетске органе управљања | **+** |
| Постоје процедуре и активности вредновања органа управљања и ненаставног особља | **++** | Не постоји административни радник / секретар програма и ЦОН-а | **+++** |
| У процесе управљања и одлучивања укључени су наставници и студенти | **+++** | Преоптерећеност секретара на Одељењу за педагогију и андрагогију и Одељењу за психологију пословима у вези са студијским програмима који се реализују на овим одељењима да би се бавили и мастер програмом за образовање наставника | **+++** |
| Постоји Правилник о унутрашњој организацији и систематизацији радних места на Филозофском факултету | **+** | Преоптерећеност секретара на Одељењу за педагогију и андрагогију и Одељењу за психологију пословима у вези са студијским програмима који се реализују на овим одељењима да би се бавили и мастер програмом за образовање наставника | **+++** |
| Спроводи се праћење и оцењивање квалитета управљања установом | **++** | Преоптерећеност наставног особља административним пословима због непостојања секретара ЦОН-а | **+++** |
| Информације о раду служби и органа управљања су доступне | **+** |  |  |
| Према систематизацији радних места постоји простор за запошљавање | **++** |  |  |

|  |  |  |  |
| --- | --- | --- | --- |
| **МОГУЋНОСТИ** | | **ОПАСНОСТИ** | |
| Могућност запошљавања наставника и сарадника са непуним радним временом |  | Све већа оптерећеност административних радника због све обимније захтеване документације | **++** |
| Постоје програми за јачање управљачког капацитета високообразовних институција и програми за обуку ненаставног особља | **++** | Тешкоће у финансирању високог образовања од стране ресорног министарства | **+++** |
| Систематизација радних места омогућава већи број запослених него што је то реализовано | **++** | Ограничења запошљавања на нивоу државе | **+++** |
|  |  | Недовољна ажурност надлежног министарства када је у питању одговарање на упите за дозволе новог запошљавања | **+++** |
|  |  | Недовољно финансијских средстава Факултета за ангажовање више ненаставног особља | **++** |
|  |  | Систематизација радних места је збирна за цео факултет и не прецизира радна места по студијском програму, што омогућава већу флексибилност, али и отвара могућност дође до занемаривања потреба за запошљавањем у неким јединицама факултета | **++** |
| Скала за квантификацију процене: +++ → високо значајно; ++ → средње значајно; + → мало значајно; 0 → без значајности | | | |

### Анализа слабости и повољних елемената

Анализа остварености Стандарда 11 указује да су дефинисане процедуре које регулишу рад организационих јединица Филозофског факултета, рад органа управљања и органа пословођења. Такође, битно је истаћи да високошколска установа систематски прати и оцењује организацију и управљање високошколском установом, као и да је перспектива студената препозната као значајна. На нивоу правних аката дефинисани су и доступни и услови и поступак заснивања радног односа и напредовања ненаставног особља. Значајан проблем представља пак недовољан број ненаставног особља, што за последицу има и мању ефикасност у функционисању факултета, као и оптерећеност наставног особља административним пословима.

### Предлози за побољшање и планиране мере

|  |  |  |  |
| --- | --- | --- | --- |
| Акциони план за Стандард 10 | | | |
| **Активност** | **Одговоран** | **Рок за извршење** | **Очекиван резултат** |
| У сарадњи са Управом факултета обезбедити запошљавање секретара Центра за образовање наставника са непуним радним временом, који би се бавио административним пословима на мастер програму за образовање наставника | Декан  Руководилац програма | 30.09.2025. | Наставно особље усмерава своје капацитете на подизање квалитета наставних активности. |
| Обезбедити евалуацију и ваннаставних аспеката студирања на Филозофском факултету од стране студената мастер студија | Руководилац програма  Наставници и сарадници на програму | Континуирано | Студенти мастер програма учествују у органима управљања Факултета |

### Табеле

[**Табела 10.1.**](Tabele/Табела%2010.1.docx) [Бро](https://docs.google.com/document/d/1RTsd1DlFFzfiRSSBMYCkvoIVICAxAYHa/edit?usp=drive_link&ouid=115617937399851013510&rtpof=true&sd=true)ј ненаставних радника [стално запослених у високошколској установи у оквиру одговарајућих организационих јединица](https://docs.google.com/document/d/1RTsd1DlFFzfiRSSBMYCkvoIVICAxAYHa/edit?usp=drive_link&ouid=115617937399851013510&rtpof=true&sd=true)

### Прилози

[**Прилог 10.1**.](Prilozi/Прилог%2010.1..jpg) Шематска организациона структура високошколске установе

[**Прилог 10.2**.](Prilozi/Прилог%2010.2.doc) Aнализа резултата анкете студената о процени квалитета рада органа управљања и рада стручних служби

## Стандард 11: Квалитет простора и опреме

### Опис актуелног стања

*11.1.*

За извођење Мастер студијског програма ,,Образовање наставника предметне наставе”, наставницима, сарадницима и студентима програма на располагању се налазе сви простори и опрема коју поседује Филозофски факултет. Факултет располаже амфитеатром, учионицама, компјутерском лабораторијом, библиотекама, читаоницама и другим простором који је доступан. Простор Филозофског факултета чине два међусобно повезана објекта: Нова зграда Филозофског факултета (површна 14,792.27 m2, Чика Љубина 18-20) и Стара зграда Филозофског факултета (површна 4,061.31 m2, Студентски трг 1) укупне површине 18,853.58 m². Наставници и сарадници Центра за образовање наставника за наставу најчешће користе учионицу Центра за образовање наставника површине 109,44m² иако се користе и остале сале и учионице доступне за коришћење. Будући да се настава на програму изводи у свим просторијама Филозофског факлутета, на располагању су: четири амфитеатра, 25 слушаоница и осам учионица са укупно 2389 места за извођење наставе. Студенти су у могућности да користе библиотеке различитих одељења на којима се налази како релевантна литература студијског програма тако и друга литература која им може помоћи при изради предиспитних и испитних задатака и завршног рада, као и читаонице ових библиотека.

Будући да се у оквиру Мастер студијског програма ,,Образовање наставника предметне наставе” налазе предмети Школска пракса 1 и Школска пракса 2, Центар за образовање наставника је успоставио сарадњу са Основним школама, Средњим стручним школама и Гимназијама на територији Београда како би омогућио студентима реализацију предмета Школска пракса 1 и Школска пракса 2, као и обављање задатака предвиђених програмима различитих предмета. Списак школа са којима је Центар успоставио сарадњу заједно са додатним пропратним информацијама могу се видети у [Табели 11.3](#tabela113).

*11.2.*

Факултет па самим тим и наставници, сарадници и студенти на програму на располагању имају одговарајућу техничку опрему: рачунаре, видео-пројекторе, штампаче, електронске табле са пројектором итд. Све учионице опремљене су рачунарима са интернет приступом и LCD пројекторима чиме су обезбеђена техничка подршка за квалитетно извођење наставе.

*11.3.*

Факултет континиурано тежи да унапређује приступачност и функционалност простора у складу са потребама студената и капацитетима који стоје на располагању, ипак, постоје бројни недостаци у овом аспекту. Стање учионица, намештаја и технике је прилично незавидно, а приступачност простора је ограничена, почевши од стања платоа испред Филозофског факултета, преко лифтова и сувише стрмих рампи. У протеклом периоду Факултет је у сарадњи са студентима направио кораке у унпаређивању приступачности простора, обезбеђујући портира на улазу који је приступачан, обезбеђујући несметан приступ приступачном тоалету и набавком тактилних трака. Учионица Центра за образовање наставника у којој се одржава највећи део наставе на програму није доступна студентима који се отежано крећу.

*11.4*.

Факултет обезбеђује приступ Eduroam сервису (бесплатан бежични приступ интернету) чији је носилац Академска мрежа Србије (АМРЕС), а омогућава свим запосленима и студентима бесплатан приступ интернету преко приступних тачака. Такође, Факултет је обезбедио сталан приступ различитим врстама информација у електронском облику преко академске мреже КОБСОН, приступ већини страних и домаћих стручних и научних часописа. Рачунарски центар Факултета поседује комплетну информационо-комуникациону инфраструктуру, са већим бројем савремених онлајн сервиса који су стављени на располагање наставницима и студентима, попут Е-learning портала (Мооdle платформе), портала за распоред часова и резервацију факултетских ресурса, webmail сервиса са персоналним организатором за сваког наставника, као и сервиса за пријављивање испита, вредновање рада наставника и слично.

*11.5.*

Факултет располаже са рачунарском учионицом која стоји на располагању студентима свих нивоа студија па самим тим и мастер студијског програма “Образовање наставника предметне наставе”. Међутим, због великог броја предмета који захтевају рад на рачунару, на пример, Статистика у психологији, ова учионица је углавном заузета редовним наставним активностима.

### Анализа и процена тренутне ситуације с обзиром на претходно дефинисане циљеве, захтеве и очекивања

У наставку је дата анализа тренутне ситуације, с обзиром на претходно дефинисане циљеве, захтеве и очекивања, као и анализа слабости и повољних елемената који могу послужити као основ за даље планирање.

**SWOT анализа квалитет простора и опреме**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Факултет располаже довољним просторним капацитетима за обављање наставне делатности. | **+++** | Недовољна приступачност Филозофског факултета, одређених сала и учионица | **++** |
| Факултет располаже одговарајућом опремом за извођење наставног процеса. | **++** | Нестабилна или сувише слаба интернет мрежа у просторијама факултета | **++** |
| Студенти имају на располагању рачунарску учионицу. | **++** | Недеовољан број слободних термина у рачунарској учионици | **++** |
| Библиотекe одељења располажу богатим фондом библиотечких јединица. | **++** | Недовољно простора за заједнички рад студената | **+++** |
|  |  | Просторије су опремљене неудобним или застарелим намештајем и опремом | **+++** |
| **МОГУЋНОСТИ** | | **ОПАСНОСТИ** | |
| Прилике за укључивање у националне и међународне пројекте у циљу обезбеђивања средстава за набавку опреме | **++** | Проблеми у обезбеђивању финансијске подршке потребне за реконструкцију простора и набавку намештаја и опреме | **++** |
| Дигитализација библиотечких јединица за омогућавање електронског приступа | **++** |  |  |
| Скала за квантификацију процене: +++ → високо значајно; ++ → средње значајно; + → мало значајно; 0 → без значајности | | | |

На основу прикупљених података и њихове анализе сматрамо да је квалитет простора и опреме на мастер студијама “Образовање наставника предметне наставе” задовољава постављене критеријуме за процену простора и опреме. Наставницима, сарадницима и студентима који организују или похађају студије доступна је сав простор и сва опрема којом располаже и Филозофски факултет па сматрамо да је број и квалитет простора и опреме у потпуности довољан за омогућавање квалитетног рада.

### Анализа слабости и повољних елемената

На основу анализе можемо закључити да су индикатори Стандарда 11 који се односи на квалитет простора и опреме у великој мери испуњени. Свесни опасности које постоје пре свега у ограниченој финансијској потпори коју Факултет има и може добити, сматрамо да се ипак могу побољшати одређени елементи које смо навели. Било би пожељно реновирати просторије, набавити намештај и опрему, додати појачиваче сигнала који би побољшали интернет мрежу, начинити просторије Факултета доступнијим особама са хендикепом, дигитализовати библиотечке ресурсе и потенцијално пронаћи простор за самостални и групни рад студената ван наставе. Без обзира на ограничења и могућности на које указујемо, сматрамо да постоји довољан број опреме и простора који је доступан за квалитетно обављање наставног рада и одређеног броја ваннаставних научно-истраживачких активности.

Предлози даљих мера:

* Потраживање додатних средстава за финансирање набавке намештаја и рачунарске опреме аплицирањем за различите пројекте.
* Побољшање организације и прерасподела термина у салама и учионицама са циљем обезбеђивања простора за рад студената.
* Оспособљавање кадра за дигитализацију библиотечких јединица.
* Успостављање сарадње са грађевинским извођачима са циљем усклађивања простора за потребе особа којима је потребна додатна подршка.

### Предлози за побољшање и планиране мере

|  |  |  |  |
| --- | --- | --- | --- |
| Акциони план за Стандард 11 | | | |
| **Активност** | **Одговоран** | **Рок за извршење** | **Очекиван резултат** |
| Иницирати или се укључити у пројекте који омогућавају набавку намештаја и рачунарске опреме | Наставници на програму | Континуирано | Обезбеђена је савремена рачунарска опрема и намештај |
| Заступати финансијско улагање у приступачност и функционалност простор Филозофског факултета | Руководилац програма | Континуирано | Студенти, сарадници и наставници могу неспетано учествовати у активностима учења и наставе на Филозофском факултету |
| Извршити реорганизацију у коришћењу различитих просторија на факултету како би се студентима обезбедио простор за индивидуални и сараднички рад | Продекан за наставу  Руководилац програма | Континуирано | Обезбеђена је просторија за студенте у којој могу неометано радити. |

### Табеле

**Табела 11.1.** Укупна површина (у власништву високошколске установе и изнајмљени простор) са површином објеката (амфитеатри, учионице, лабораторије, организационе јединице, службе) - Обим табеле условио је да се не нађе у основном тексту већ је приложена [у издвојеном документу](Tabele/Табела%2011.1..docx).

**Табела 11.2.** Листа опреме у власништву високошколске установе која се користи у наставном процесу и научноистраживачком раду (У Табели 11.2. се налази само број појединачних ставки опреме, док се због обима листе опреме она налази [у издвојеном документу](Tabele/Табела%2011.2.pdf)).

|  |  |  |  |
| --- | --- | --- | --- |
| Редни број | Назив и тип | Намена | Број |
| 1. | Радне станице у рачунарским учионицама | Настава и индивидуални рад студената | 76 |
| 2. | Сервер |  | 5 |
| 3. | Рачунари | Приказивање наставног материјала у креираног дигиталној формо | 45 |
| 4. | Број LCD пројектора | Приказивање наставног материјала у креираног дигиталној формо | 45 |
| 5. | Електронска табла са пројектором | Приказивање мултимедијалних наставних садржаја уз савремена дидактичка средства и методе | 3 |
| 6. | Платно за приказивање |  | 42 |
| 7. | Е-mail сервер | Електронска пошта (сваки запослени има могућност коришћења сервиса електронске поште) | 1 |
| 8. | Antispam, антивирус | Заштита електронске поште | 1 |
| 9. | Web сервери | Интернет презентација факултета | 1 |
| 10. | Управљање учењем | Обезбеђивање материјала за наставу-платформе за учење на даљину | 4 |
| 11. | Video conferencing-опрема | Видео конференције на даљину за сврхе наставе и научно-истраживачког рада | 1 |
| УКУПНО | |  |  |
| *Напомена*: Поткомисија ће, случајним избором, проверити структуру опреме | | | |

**Табела 11.3.** Наставно-научне и стручне базе

|  |  |  |  |  |
| --- | --- | --- | --- | --- |
| Редни број | Назив установе | Број уговора | Место и адреса | Телефон одговорног лица |
| 1. | Шеста београдска гимназија | 10-2/25 | Београд, Милана Ракића 33 | 011/2412-682 |
| 2. | Саобраћајно-техничка школа | 1537/1 | Земун, Цара Душана 262 | 011/7359-222 |
| 3. | Правно пословна школа Београд | 10-2/53 | Београд, Светогорска 48 | 011/3242- 511 |
| 4. | Медицинска школа Београд | 10-2/77 | Београд, Вељка Дугошевића б.б. | 011/2684-544 |
| 5. | ПУ Савски Венац | 10-2/147 | Београд, Топчидерски венац 1 | 011/2662-839 |
| 6. | Гимназија ,,Патријарх Павле” | 10-2/135 | Београд, Гочка 40 | 011/2322-808 |
| *Напомена*: Рецензентска комисија ће, случајним избором, проверити уговоре | | | | |

## Стандард 13: Улога студената у самовредновању и провери квалитета

### Опис актуелног стања

*13.1.*

На нивоу Филозофског факултета, студентима је омогућено учешће у процесима провере и унапређења квалитета чиме се обезбеђује партиципативност у процесу oбезбеђивања квалитета. Студентски парламент учествује у избору чланова Савета Факултета ([Статут Филозофског факултета Универзитета у Београду](https://www.f.bg.ac.rs/pravna_akta), чл. 211), али учествују и у раду Комисије за обезбеђивање квалитета и самовредновање ([ibid](https://www.f.bg.ac.rs/pravna_akta)., чл. 222) и другим комисијама и телима Факултета релевантним за обезбеђивање квалитета рада. Делокруг рада Студентског парламента обухвата, између осталог, разматрање питања и спровођење активности у вези са обезбеђивањем и оценом квалитета наставе, реформом студијских програма, анализом ефикасности студирања, утврђивањем ЕСПБ бодова, заштитом права студената и другим питањима. Факултет пружа подршку раду Студентског парламента.

Када је реч о студентима Мастер студијског програма ,,Образовање наставника предметне наставе” можемо истаћи да и поред различитих могућности које су доступне, студенти овог програма нису чланови нити факултетских комисија, нити Студентског парламента. Разлоге за овакву ситуацију проналазимо у томе што су студенти програма често већ запослени, стога им друге пословне обавезе не омогућавају додатно ангажовање, као и у једногодишшњем трајању овог програма. Такође можемо истаћи и да су неки од студента овог програма по први пут у статусу студента Филозофског факултета, те се може десити да нису информисани о могућностима за учествовање у раду Факултета.

*13.2.*

У складу са [Правилником о стандардима и поступцима за обезбеђивање квалитета и самовредновање](https://www.f.bg.ac.rs/pravna_akta) и [Правилником о обезбеђивању квалитета и самовредновању](https://www.f.bg.ac.rs/pravna_akta) студентима је обезбеђена могућност да дају мишљење о стратегији, стандардима, поступцима и документима којима се обезбеђује квалитет рада високошколске установе, као и да оцењују квалитет високошколске установе. Будући да се на основу члана 4. Правилника о обезбеђивању квалитета и самовредовању наводи да се оно врши сваке треће године, уз изузетке који могу бити иницирани од стране Већа факултета или Савета факултета, остаје упитно да ли студенти мастер студијског програма ,,Образовање наставника предметне наставе”, услед чињенице да је мастер програм једногодишњи, имају прилику да учествују у овим активностима. Њихово учешће претежно зависи од године у којој су уписали студијски програм и да ли ће се током трајања њиховог студирања подударати година у којој Факултет спроводи поступак самовредовања. Осим тога у Правилнику је назначено да су чланови Комисије за самовредновање студенти који су изабрани представници у Студентском парламенту, стога ако узмемо у обзир стање да студенти мастер студијског програма не учествују у раду студентског парламента, долази се и до закључка да не користе прилику да учествују у процесу процењивања рада факултета иако им је правилником то и омогућено.

*13.3.*

Факултет организује студентско вредновање различитих аспеката рада Факултета кроз анкете којом се испитују мишљења студената о квалитету наставе и о квалитету управљања Факултетом. Када говоримо о евалуацији квалитета наставе, у претходном периоду оно није било обавезно за студенте, што је за резултати имало ниско учешће студената у процесу евалуације. Исти образац се може забележити и у случају евалуације наставе од стране студената мастер програма “Образовање наставника предметне наставе”, с обзиром на то да је у школској 2022/23. години три студента учествовало у евалуацији наставе, а у школској 2021/22. шест студената. У случају вредновања квалитета управљања установом које је спроведено 2020/21. године студенти нешто вишу оцену дају квалитету наставе (*M*=3,52, *SD*=0,64), a нижу условима рада (*M*=3,39, *SD*=0,62). Ипак, студенти мастер програма за образовање наставника нису учествовали у вредновању квалитета управљања установом. О резултатима студентског вредновања извештава се на Наставно-научном већу, док су извештаји о резултатима студентског вредновања саставни део извештаја о самовредновању који је доступан на интернет страници Филозофског факултета.

*13.4.*

Евалуација наставе регулисана је Правилником о студентском вредновању наставе, који важи за све студијске групе и програме који се реализују на Филозофском факултету, Универзитета у Београду. Правилникоим је предвиђено да Комисија за вредновање квалитета студијског програма, наставе и услова рада именује радну групу за планирање и спровођење поступка вредновања. Комисија подноси извештај Наставно-научном већу.

Студенти мастер студијског програма “Образовање наставника предметне наставе узимају учешће у обавезној евалуацији наставе, која се одвија на крају сваког семестра и имају могућност да оцене колико су задовољни различитим аспектима наставе и радом наставника за сваки појединачни предмет који слушају и полажу. Евалуација наставе и наставника организована је у електронској форми посредством Е-индекс платформе. У академској 2021/22. години просечна оцена наставника Центра за образовање наставника износила је 4,84. док је у 2022/23. просечна оцена износила 5,00. Ипак, ове резултате је потребно узети са извесном дозом резерве, будући да је у 2021/22. години укупан број студената који су попунили евалуацију био шест, док је у 2022/23. години био три. Подаци о студентској евалуацији наставе и рада наставника за наведене године могу се пронаћи у Прилозима 13.2. и 13.3. Поред званичне факултетске процедуре евалуације наставе и рада наставника, наставници и сарадници Центра за образовање наставника развили су и сопствени инструмент који се користи за ове сврхе. Упитник је прослеђен студентима који су у активном статусу и тренутно похађају програм. Резултати евалуације наставе и рада наставника приказани су у одељку о Стандарду 5 овог извештаја.

### Анализа и процена тренутне ситуације с обзиром на претходно дефинисане циљеве, захтеве и очекивања

У наставку је дата анализа тренутне ситуације, с обзиром на претходно дефинисане циљеве, захтеве и очекивања, као и анализа слабости и повољних елемената који могу послужити као основ за даље планирање.

**SWOT анализа улога студената у самовредновању**

|  |  |  |  |
| --- | --- | --- | --- |
| **ПРЕДНОСТИ** | | **СЛАБОСТИ** | |
| Студенти имају прилику да учествују у евалуацији установе, студијских програма, квалитета наставног процеса и педагошког рада наставника | **+++** | Ниско учешће студената у процесу евалуације и унапређења квалитета | **+++** |
| Представници студената имају прилику да учествују у анализи резултата самвредновања и предлагању мера за побољшање квалитета | **+++** |  |  |
| **МОГУЋНОСТИ** | | **ОПАСНОСТИ** | |
| Усвојене су измене којима је учешће у евалуацији наставе и управљања установом обавезан за све студенте | **++** | Значајан број студената је радно ангажован, што уз студирање отежава да се у већој мери укључе у доношење одлука на нивоу факултета кроз учешће у комисијама факултета и раду Студентског парламента | **++** |
| Скала за квантификацију процене: +++ → високо значајно; ++ → средње значајно; + → мало значајно; 0 → без значајности | | | |

### Анализа слабости и повољних елемената

Преглед остварености Стандарда 13 указује да на нивоу Факултета постоје процедуре којима се обезбеђује учешће студената у вредновању различитих аспеката рада Факултета. Ипак, и поред тога, неке групе студената су мање заступљене у овом процесу, као што је случај са студентима мастер програма за образовање наставника предметне наставе, како због динамике вредновања, тако и због других фактора какви су недовољна информисаност о приликама за учешће у раду тела и комисија на нивоу факултета, али и оптерећеност другим обавезама изван факултета.

Предлози даљих мера:

* Подстицати студенте мастер студијског програма на ангажовање у факултетским телима и раду Студентског парламента.
* Указивати на значај и корист студентске евалуације наставе и рада наставника са циљем већег укључивања студената у процес евалуације.
* Омогућавати студентима да попуњавају евалуационе инструменте и у папир-оловка форми и електронски како би се прикупило више података
* Укључити додатне форме евалуације комбиновањем квантитативних са квалитативним подацима, што би се могло постићи кроз организовање интервјуа или фокус групних дискусија.

### Предлози за побољшање и планиране мере

|  |  |  |  |
| --- | --- | --- | --- |
| Акциони план за Стандард 13 | | | |
| **Активност** | **Одговоран** | **Рок за извршење** | **Очекиван резултат** |
| Истражити разлоге за ниско учешће студената мастер програма за образовање наставника у раду комисија и тела на нивоу факултета | Наставници на факултету | 30.09.2025. | Припремљен план подршке укључивању студената мастер програма за образовање наставника у раду комисија и тела на нивоу факултета |
| Информисати о приликама и активно подстицати студенте мастер програма на прикључивање различитим факултетским телима и раду Студентског парламента | Наставници на програму | Континуирано | Студенти мастер програма узимају учешће у неком од тела факултета или раду Студентског парламента. |
| Организовати размену са актуелним и дипломираним студентима о резултатима вредновања квалитета наставе и планирање мера за унапређивање | Руководилац програма | Континуирано | Припремљен план унапређења квалитета наставе на мастер програму за образовање наставника предметне наставе |

### Прилози

**Прилог** [**13.1**.**а**](Prilozi/Прилог%2013.1.а.jpg)**,** [**13.1.б**](Prilozi/Прилог%2013.1.б..doc)**,** [**13.1.в**](Prilozi/Прилог%2013.1.в.doc)**.** Документација која потврђује учешће студената у самовредновању и провери квалитета

## Стандард 14: Систематско праћење и периодична провера квалитета

### Опис тренутне ситуације

*14.1. и 14.2.*

Филозофски факултет има устаљене процедуре за одобравање и праћење програма студија. Квалитет програма се проверава и анализира кроз устаљене процедуре праћења и вредновања Процедуре за обезбеђивање квалитета предвиђене су: [Правилником о обезбеђивању квалитета и самовредновању](https://www.f.bg.ac.rs/files/akta/Prav-samovred.doc), [Правилником о стандардима и поступцима за обезбеђивање квалитета и самовредновање](https://www.f.bg.ac.rs/files/akta/Prav-samovred-stand.doc) и [Правилником о студентском вредновању наставе](https://www.f.bg.ac.rs/files/akta/Prav-vred-nast.doc). Редовно студентско вредновање наставника и наставног процеса при крају сваког семестра организује [Комисија за обезбеђивање квалитета и самовредновање](https://www.f.bg.ac.rs/zaposleni/komisije) чији су чланови представници наставника са различитих Одељења и представници студената (у [Прилогу 4.3.б](Prilozi/Прилог%204.3.б.doc)  се налази упитник за студенте који се користи у овом вредновању). Ова врста евалуације је у претходном периоду мењала форму (писано или електронски), а мењала се и обавезност студената да евалуирају. Ове промене су настајале на основу анализа резултата претходних искустава како би се обезбедио што већи број релевантних података. Ипак, када је реч о овом програму остаје проблем са бројем и релевантношћу овако прикупљених податка, због укупно релативно малог броја студената који уписују програм и похађају наставу, што посебно постаје осетљиво на изборним предметима будући да је број студената на њима толико мали да доводи у питање анонимност студената који одговара на анкету.

Осим наведених процедурално устаљених редовних начина обезбеђивања квалитета наставе и програма, наставници и сарадници ангажовани на програму организују евалуацију појединих наставних предмета, истражују мишљење студената о појединим квалитетима наставе и програма у целини ([Прилог 4.5.](Prilozi/Прилог%204.5.pdf)), истражују мишљење студената о различитим питањима релевантним за рад наставника на основу којих врше мање измене у програмима својих предмета. Повремено се организују размене информација међу наставницима и сарадницима на програму о резултатима евалуативних истраживања, те дискутује о значењу добијених података и могућностима за унапређивање курикулума у целини и програма појединих предмета (циљевима, структури и садржају, оптерећењу студената, стручности коју стичу кроз програм).

*14.3.*

Као што је већ споменуто у Стандарду 4, будући да је већина студената мастер програма за образовање наставника предметне наставе при упису већ у радном односу, Национална служба за запошљавање не може обезбедити податке значајне за вредновање квалитета програма. Уместо тога, повратну информацију о квалитету програма и компетенцијама дипломираних студената редовно прикупљамо кроз испитивање мишљења директора и стручних сарадника (послодаваца) у школама у којима су запослени наши дипломирани студенти. Ово испитивање се организује сваке треће године, као и испитивање мишљења алумни студената о одликама програма. Последње испитивање алумни студената и надлежних из школа који имају прилику да сагледавају њихов рад спроведено је у јануару и фебруару 2024. године. Поред тога, Центар за образовање наставника континуирано обезбеђује повратне информације о раду алумни студената и подршци која им је потребна кроз различита истраживања, укључивање у хоризонталне размене и пројектне активности које су уско повезане са професијом наставник и изазовима са којима се ова професија суочава.

*14.4.*

Мастер програм за образовање наставника предметне наставе развијан је уз ослањање на квалитетне програме образовања наставника у другим земљама. Наиме, програм је развијан кроз међународни пројекат у сарадњи више европских универзитета (Bath Spa University, University of Debrecen, University of Helsinki, University of Innsbruck и Metropolitan University College of Copenhagen). Осим тога, у оквиру процеса припреме документације за акредитацију програма врши се анализа односа између мастер програма за образовање наставника предметне наставе и програма другог нивоа студија намењених образовању предметних наставника на акредитованим универзитетима који су високо рангирани на међународним листама универзитета ([www.shanghairanking.com](http://www.shanghairanking.com)) или из земаља познатих по квалитету образовног система (Универзитет у Хелсинкију, Универзитет у Оксфорду, Универзитет Сорбона, Универзитет у Цириху, Харвард Универзитет). Анализа указује да постоји компатибилност мастер програма са програмима истог нивоа студија на поменутим универзитетима у погледу структуре и садржаја, будући да мастер програм нуди широк спектар обавезних и изборних предмета из педагошке, психолошке и методичке научне области, студентску праксу у школи и менторски вођен истраживачки рад, који укључује и израду мастер рада. Такође, постоји компатибилност са програмима истог нивоа студија на поменутим универзитетима у погледу циљева и исхода програма, који се односе на компетенције студената будућих наставника које се развијају програмом.

*14.5.*

Систематско праћење и периодична провера квалитета на Филозофском факултету у Београду спроводи се у складу са одговарајућим општим правним актима и интерним актима Факултета. [Правилником о обезбеђивању квалитета и самовредновању](https://www.f.bg.ac.rs/pravna_akta), [Правилником о стандардима и поступцима за обезбеђивање квалитета и самовредновање](https://www.f.bg.ac.rs/pravna_akta), као и [Стратегијом за обезбеђивање квалитета](https://www.f.bg.ac.rs/zaposleni/samovrednovanje) утврђен је начин и поступак самовредновања студија, студијских програма, рада наставног и ненаставног особља и услова рада као дела стратегије Факултета за праћење, обезбеђивање, унапређење и развој квалитета студија. Стратегија чини основ за израду акционих планова у овој области. Дефинисане процедуре, актери, као и развијена инфраструктура Факултета чини основ за праћење и проверу квалитета.

Значајну улогу у обезбеђивању и унапређењу рада Факултета има Комисија за обезбеђивање квалитета и самовредновање, дефинисана [Статутом Универзитета у Београду](http://arhiva.rect.bg.ac.rs/sr/univerzitet/univ-propisi.php) и [Статутом Факултета](https://www.f.bg.ac.rs/pravna_akta). У раду Комисије активно учествују и делегирани представници Одељења за педагогију и андрагогију и Одељења за психологију, као матичних одељења наставника и сарадника запослених у ЦОН-у. Комисија организује, контролише и унапређује рад на: спровођењу утврђених стандарда и поступака за оцењивање квалитета и обављање свих задатака које у том процесу имају субјекти у систему обезбеђивање квалитета Факултета; обезбеђивању услова и инфраструктуре за редовно, систематско прикупљање и обраду података потребних за оцену квалитета у свим областима које су предмет самовредновања; обезбеђивању података потребних за упоређивање са другим сродним високошколским установама у погледу квалитета; обављању периодичне провере и самовредновања нивоа квалитета током којих сагледава спровођење утврђене стратегије и поступака за обезбеђење квалитета, као и достизање жељених стандарда квалитета.

Центар за образовање наставника Филозофског факултета активно је укључен у процес систематског и континуираног прикупљања потребних информација неопходних за осигурање квалитета и учествује у периодичним проверама у свим областима обезбеђивања квалитета које организује Факултет.

Студентски представници су чланови Комисије за обезбеђивање квалитета и самовредновање и укључени су у доношење и спровођење Правилника и Стратегије за обезбеђивање квалитета. На тај начин они учествују у процесу организације самовредновања и спровођењу активности усмерених на обезбеђивање и оцену квалитета студијског програма, наставе, ефикасности студирања, рада стручних служби, итд. Студенти мастер програма за образовање наставника до сада нису били чланови комисија за обезбеђивање квалитета и самовредновање.

*14.6.*

Комисија најмање два пута годишње (на крају сваког семестра) извештава Наставно-научно веће о резултатима самовредновања квалитета наставног процеса. Наставници и сарадници ЦОН-а активно су укључени у процес спровођења интерних и екстерних провера квалитета у циљу акредитације, надзора или реакредитације високошколске установе и студијских програма. Комисија за самовредновање информише чланове Наставно-научног већа о резултатима самовредновања студијских програма и установе кроз седнице Већа, али и достављањем извештаја о самовредновању на имејл адресе запослених. Извештај о самовредновању Филозофског факултета Универзитета у Београду доступан је на званичној интернет страници Установе:

<https://www.f.bg.ac.rs/files/obrasci/r_Izvestaj_o_rezultatima_samovrednovanja_2019a.pdf>

### Анализа и процена тренутне ситуације с обзиром на претходно дефинисане циљеве, захтеве и очекивања

У наставку је дата анализа тренутне ситуације, с обзиром на претходно дефинисане циљеве, захтеве и очекивања, као и анализа слабости и повољних елемената који могу послужити као основ за даље планирање.

**SWOT анализа** Систематско праћење и периодична провера квалитета

|  |  |  |  |  |
| --- | --- | --- | --- | --- |
| **ПРЕДНОСТИ** | | | **СЛАБОСТИ** | |
| Постоји дефинисана методологија, процедуре и успостављени механизми за систематско праћење и евалуацију остварености стандарда квалитета | | **+++** | Студенти у малој мери користе могућност учешћа у евалуацији квалитета | **+++** |
| Успостављена онлајн платформа за прикупљање података и управљање подацима који су релевантни за систематско праћење и евалуацију остварености стандарда квалитета | | +++ | Ниска мотивисаност послодаваца за учешће у вредновању квалитета програма | **+** |
| Постоји успостављена пракса редовног упоређивања са студијским програмима високог квалитета из других образовних система | | **+** | Студенти мастер студија због трајања мастер програма немају прилику да учествују у евалуацији свих области рада факултета (односно, у евалуацији области које се реализују у периодима дужим од једне године). | ++ |
| Усвојена документа везана за контролу квалитета су доступна јавности на званичној интернет страници Филозофског факултета | | **+** |  |  |
| Наставници на програму учествују у самовредновању програма (кроз развијање инструмената за самовредновање, планирање прикупљања података, прикупљање и анализа података, припрема извештаја), обезбеђујући на тај начин и унапређивање програма на основу резултата самовредновања | | **+++** |  |  |
| **МОГУЋНОСТИ** | | | **ОПАСНОСТИ** | |
| Постоји запослено ненаставно особље са капацитетом да помогне у праћењу и евалуацији стандарда квалитета | **+** | | Недовољан ниво техничко-административне подршке за систематско праћење и вредновање квалитета | **+** |
|  |  | | Тешкоће у дефинисању методологије која би омогућила добијање релевантних података о квалитету програма од послодавца | + |
|  |  | | Услед великог броја студијских програма на Факултету, процеси акредитације се одвијају у различитим периодима, ангажујући континуирано запослене на Факултету | + |
|  |  | | Недовољно развијена култура самовредновања и размене о резултатима самовредновања | +++ |
|  |  | | Доживљај самовредновања и акредитације као бирократских поступака који суштински не доприносе квалитету | +++ |
|  |  | | Неповерење у државне институције задужене за праћење, вредновање и акредитацију квалитета | +++ |
| Скала за квантификацију процене: +++ → високо значајно; ++ → средње значајно; + → мало значајно, 0 → без значајности | | | | |

### Анализа слабости и повољних елемената

На основу прикупљених података и њихове анализе сматрамо да су на нивоу Филозофског факултета успостављене процедуре и дефинисане одговорности које омогућавају праћење и редовну проверу остварености стандарда квалитета. Значајан ризик по смисленост ове процедуре представља тенденција ка бирократизацији процедура самовредновања и акредитације, као и недоследност у примени стандарда квалитета која води неповерењу у државне институције задужене за праћење, вредновање и акредитацију квалитета.

Предлози даљих мера:

* Успоставити координисано прикупљање административних података који су потребни за самовредновање и вредновање остварености стандарда квалитета.
* Прикупити предлоге студената за повећање учешћа студената у вредновању свих аспеката квалитета рада установе.

### Предлози за побољшање и планиране мере

|  |  |  |  |
| --- | --- | --- | --- |
| **Активност** | **Реализатори** | **Време** | **Очекивани резултат** |
| **Успоставити координисано прикупљање административних података који су потребни за самовредновање и вредновање остварености стандарда квалитета** | | | |
| На почетку школске године, припремити план прикупљања адиминистративних података за потребе самовредновања и вредновања квалитета, који укључује опис података који су потребни, факултетску службу која их обезбеђује и рокове за достављање података. | Комисија за самовредновање Филозофског факултета | до 01.09.2026. | План прикупљања података |
| **Прикупити предлоге студената за повећање учешћа студената у вредновању свих аспеката квалитета рада установе.** | | | |
| Развити методологију за прикупљање предлога студената | Комисија за самовредновање Филозофског факултета | до 30.06.2026. | Развијена методологија за прикупљање података |
| Реализовати истраживање са студентима | Комисија за самовредновање Филозофског факултета | до 30.12.2026. | Реализовано истраживање |
| Информисати запослене на Филозофском факултету о резултатима истраживања и на њима заснованим препорукама | Комисија за самовредновање Филозофског факултета | до 30.06. 2027. | Извештај о резултатима истраживања |

### Прилози

[**Прилог 14.1.**](Prilozi/Прилог%2014.1.docx) Информације презентоване на сајту високошколске установе о активностима које обезбеђују систематско праћење и периодичну проверу квалитета у циљу одржавања и унапређење квалитета рада високошколске установе.